OBC Vote bank in uttar pradesh politics before up election 2022 yogi vs akhilesh | OBC वोटबैंक पर टिकी है यूपी की सियासत | Hindi News, राष्ट्र\nWritten by - Zee Hindustan Web Team | Last Updated : Jul 24, 2021, 11:34 PM IST\nयूपी चुनाव में ओबीसी के बिना जीत असंभव\nयोगी मंत्रिमंडल में6नए मंत्री शामिल होंगे-सूत्र\nनई दिल्ली: यूपी मंत्रिमंडल में विस्तार की खबर के साथ एक खबर और बड़ी हो गई है कि योगी मंत्रिमंडल में सबसे ज्यादा नए मंत्री ओबीसी के बनेंगे, लेकिन ऐसा क्यों होगा ये समझना भी जरूरी है.\nयूपी में ओबीसी का समीकरण\nमंत्रिमंडल विस्तार में योगी सरकार ओबीसी कोटे से सबसे ज्यादा मंत्री बनाने की तैयारी कर रही है, क्योंकि उत्तर प्रदेश के चुनाव में ओबीसी निर्णायक भूमिका निभा सकते हैं. उप मुख्यमंत्री केशव प्रसाद मौर्य समेत मंत्रिमंडल में पहले से बड़े ओबीसी चेहरे शामिल हैं. लेकिन विपक्षी पार्टियों की रणनीति को देखते हुए बीजेपी कोई भी मौका नहीं देना चाहती.\nवैसे बीजेपी की इस योजना को अखिलेश यादव भी समझते हैं यही वजह है ओबीसी को लेकर वो बीजेपी पर हमला करने का कोई मौका नहीं छोड़ते, फिलहाल आखिलेश यादव ने बीजेपी पर ओबीसी को आरक्षण से वंचित करने का आरोप लगाया है.\n'ओबीसी का हक औरों को दिया'\nसमाजवादी पार्टी के अध्यक्ष अखिलेश यादव ने कहा कि भाजपा ने ओबीसी का हक औरों को दिया. भाजपा सरकार की दुर्भावनावश OBC समाज निरंतर आरक्षण से वंचित हो रहा है. अब स्वयं राष्ट्रीय पिछड़ा वर्ग आयोग ने केंद्र सरकार से शिकायत की है कि बीते3सालों में मेडिकल व अन्य जगह OBC का हक औरों को दिया जा रहा है. भाजपा से सामाजिक न्याय की उम्मीद बेमानी है.\nअब आप ये समझिए अखिलेश यादव को चुनाव से पहले ऐसे बयान क्यों देने पड़ रहे हैं, ऐसे मुद्दे क्यों उठाने पड़ रहे हैं? यूपी में लगभग 36-38 प्रतिशत ओबीसी मतदाता हैं. यूपी में बीजेपी और सपा के बीच ओबीसी वोट बैंक को लेकर लड़ाई है यूपी में ओबीसी वोटबैंक अलग अलग जातियों में बंटा है.\nओबीसी वोटबैंक की लड़ाई में बीजेपी की तैयारी\nयूपी में ओबीसी वोटबैंक की लड़ाई चल रही है, अब सवाल है कि बीजेपी की क्या तैयारी है? गैर यादव ओबीसी को बीजेपी अपने साथ एकजुट रखना चाहती है. 2014 से गैर यादव ओबीसी का एक बड़ा तबका यूपी में बीजेपी के साथ है. यूपी में बीजेपी ने स्वतंत्र देव सिंह को अध्यक्ष बनाया है, जो ओबीसी हैं. यूपी में केशव प्रसाद मौर्य डिप्टी सीएम हैं जो कि ओबीसी समाज से आते हैं. वहीं अनिल राजभर, दारा सिंह चौहान, स्वामी प्रसाद मौर्य जैसे मंत्री यूपी सरकार में हैं.\nकेन्द्र सरकार में इस बार के मंत्रिमंडल विस्तार में अनुप्रिया पटेल, बीएल वर्मा, पंकज चौधरी को यूपी से मंत्री बनाया गया, ये भी ओबीसी समाज से हैं. वहीं निषाद पार्टी और अपना दल ये यूपी में बीजेपी का गठबंधन है, जो की ओबीसी राजनीति के लिए जानी जाती है. इसके अलावा बीजेपी लगातार ओबीसी को लेकर खुद अखिलेश यादव को कटघर में खड़ा करती रहती है.\nयूपी के उप मुख्यमंत्री केशव प्रसाद मौर्य ने कहा कि 'एक हफ्ते पहले आई थी, जिसमें पूछा था अखिलेश ने ओबीसी के किलए क्या किया.' लेकिन बीजेपी की तैयारी पर समाजवादी पार्टी सतर्क है. यही वजह है अखिलेश यादव अपने पुराने OBC और MBC वोट बैंक को सपा के साथ वापस जोड़ने पर काम कर रहे हैं.\nबीजेपी के अलावा समाजवादी पार्टी भी विधानसभा चुनाव 2022 में ओबीसी का दावा खेलने को तैयार है. अखिलेश यादव एक तरफ ओबीसी हितों की आवाज उठा रहे हैं, दूसरी तरफ अपनी पार्टी में ओबीसी नेताओं के कुंबे को भी बढ़ा रहे हैं.\nओबीसी वोटबैंक की लड़ाई में अखिलेश की तैयारी\nकोविड के बाद अखिलेश यादव ने अपनी पहली यात्रा की शुरुआत निषाद समाज के बीच उन्नाव से की, जो कि ओबीसी वोट बैंक का4फीसदी है.\nयूपी में समाजवादी पार्टी ने भी अपना अध्यक्ष नरेश उत्तम पटेल को बनाया है, जो कि ओबीसी समाज से हैं. ओबीसी समाज से लीलावती कुशवाहा को यूपी महिला सभा का अध्यक्ष बनाया. राजपाल कश्यप को सपा के यूपी पिछड़ा वर्ग प्रकोष्ठ का अध्यक्ष बनाया. बीजेपी और बीएसपी के ओबीसी नेताओं को अखिलेश यादव सपा में शामिल करा रहे हैं.\nयूपी में सपा ने संजय चौहान की जनवादी पार्टी और केशव देव मौर्य के महान दल से गठबंधन भी किया है. ये दोनों पार्टियां भी ओबीसी राजनीति ही करती हैं. साफ है चुनावी से पहले सभी राजनीतिक पार्टियां ओबीसी को लुभाना चाहती हैं और चुनाव की तारीख आते आते ये लड़ाई और तेज हो गई.\nUTTAR PRADESHOBC vote bankUP PoliticsUP Election 2022Yogi Vs Akhilesh


कबूतर की फड़फड़ाहट / मनोज श्रीवास्तव - Gadya Kosh - हिन्दी कहानियाँ, लेख, लघुकथाएँ, निबन्ध, नाटक, कहानी, गद्य, आलोचना, उपन्यास, बाल कथाएँ, प्रेरक कथाएँ, गद्य कोश\nकबूतर की फड़फड़ाहट / मनोज श्रीवास्तव\n...वेटर, वेटर, वेटर...अरे, ये लोग मेरा ठीक-ठीक नाम भी नहीं ले सकते? सब के सब, वही रोज वाले तो हैं। मैं इनसे कई बार कह चुका हूँ कि मेरा नाम वेटर नंबर नाइन नहीं है। भला, यह भी कोई नाम है। अपने मेनू के नाम तो लोग भूलते नहीं--कटलेट, पिज़्ज़ा, बर्गर, आमलेट, फ़्राई फ़िश वगैरह, वगैरह। पर, 'पीटर' जैसा पिद्दी-सा नाम इन्हें नहीं याद रहता। हाँ-हाँ, सब याद रहता है; लेकिन, अपना अफ़सराना रोब तो ये तभी जमा पाएंगे, जब यह कहकर पुकारेंगे कि--'अबे, वेटर नंबर नाइन, इधर आ'...\nपीटर का चेहरा सबेरे-सबेरे बुरी तरह तमतमाया हुआ है। उसका मूड हो रहा है कि वह बाहर जाकर एक और सिगरेट पी ले। पहले भी वह दो बार बाहर जा चुका है और दोनों बार वह आधी सिगरेट भी फूँक नहीं पाया था कि 'बार' का मैनेजर उसे बुला लेता है।\nवह सोचता हुआ कब बाहर निकलकर सड़क-पार वाली दुकान से एक पैकेट सिगरेट लेता है और शेड के नीचे खड़ा होकर एक सुलगा लेता है--उसे कुछ पता नहीं। जोरदार कश के बाद धुआँ छोड़ते हुए उसे बड़ा सुकून मिलता है। वह बार-बार कश लेकर दूर तक धुआँ छोड़ता है। उसके चेहरे पर से तनाव धुलता जाता है।\nवह आँखें गोल-गोल करके धुओं के छल्लों को बड़े ग़ौर से उसी अंदाज़ से देखता है, जिस अंदाज़ से वह युवतियों के सजीले चेहरों को देखता है। उसे आश्चर्य-मिश्रित सुख का एहसास होता है। वह एकांत आलाप से बाज नहीं आता है--'अहा-हा, क्या तासीर है इनमें? यह सिगरेट भी क्या चीज़ है? भीतर की बेचैनी को खदेड़कर बाहर निकाल फेंकती है। ळााड़ू की तरह ळााड़-बुहारकर मन को साफ़-सुथरा कर देती है।' वह कमीज की पॉकिट से सिगरेट की पैकेट हाथ में लेकर घुमा-घुमाकर बड़े विस्मय से देखता है। 'बाकी बचे नौ पूरे दिन भर के लिए काफ़ी हैं। इनमें इतने धुएँ भरे हैं कि ये दिमाग के सारे कचरे को बाहर निकाल फेकेंगे...'\nबेशक! उसे सिगरेट से कितनी मोहब्बत है! आख़िर क्यों न हो? इससे कई फ़ायदों के साथ-साथ, एक फ़ायदा यह भी है कि कश लेते वक़्त उसकी पर्सनैलिटी में चार चाँद लग जाते हैं। मैडम मैरी भी तो यही कहती है कि, 'पीटर! तुम सिगरेट दबाकर बिल्कुल साहब लगते हो।'\nउसका चेहरा रोब से भर जाता है। वह दुकान में लगे आइने के सामने खड़ा होकर सीना फुलाता है और जोरदार कश लेता है। फिर, कंधा सीधा करता है और बाएँ हाथ की अंगुलियों से अस्त-व्यस्त बालों को सँवारता है।\nमैडम मैरी के ख़्याल से उसका चेहरा खिल उठता है। वह अच्छी तरह मुस्कराता है। मुस्कराने से कटोरे जैसे उसके सफ़ेद-सफ़ेद गाल और भी लटक जाते हैं। नाक और होठों के किनारे की रेखाएँ खिंचकर गहरे लाल रंग की हो जाती हैं। ऐसा लगता है कि उसके गाल कबूतर के पंख जैसे हैं जो उसके मुस्कराने पर फड़फड़ाकर उड़ जाना चाहते हैं। बेशक, नाक का ऊपरी भाग तो सफ़ेद है, पर, नथुना इतना लाल और नुकीला है कि उसे देखकर कोई भी कबूतर की चोंच कह सकता है।\nसिगरेट से निपटने के बाद, वह पीछे के पैंट्री रूम में दाखिल होते हुए इस तरह का हाव-भाव बनाता है कि लोगबाग यह समळों कि वह किसी ग्राहक के दिए गए आर्डर को पूरा करने में व्यस्त रहा है। वह कबर्ड खोलकर बंद करता है और इधर-उधर सामान को छेड़ता है। एक तश्तरी में कुछ फ़्राइ फ़िश रखता है और फिर उन्हें वापस कबर्ड में रखते हुए मैनेजर की आँख बचाकर कैंटीन में प्रवेश करता है।\nउसे देखकर यह साफ़ ज़ाहिर होता है कि उसकी आँखें किसी की प्रतीक्षा में बेहद उतावली हो रही हैं। वह स्टाल के बगल में खड़ा होकर बड़ी निश्चिंततापूर्वक अपने कान खुजलाता है। यहाँ मैनेजर की खोजी नज़रें नहीं पहुँच पाती हैं। काम से जी चुरानेवाले दूसरे वेटर भी यहीं आड़ लेकर दम लेना चाहते हैं। सुस्ताना चाहते हैं। लेकिन, यह जगह मुस्तकिल तौर पर पीटर के लिए रिज़र्व है। इस बाबत, वह अन्य वेटरों से तूं-तूं, मैं-मैं भी कर चुका है। जब कोई वेटर यहाँ ज़बरदस्ती घुसपैठ करने की ग़ुस्ताखी करता है तो वह ळाट यहाँ आ धमकता है और अपनी नीली-नीली आँखों को गोल-गोल करके उस वेटर को गुस्से में ऐसे गुरेरता है जैसेकि वह कह रहा हो कि 'अबे सियार की औलाद, शेर की मांद के पास खड़ा होने का अंजाम तुळो पता नहीं है?' वेटर फ़ौरन दुम दबाकर भाग खड़ा होता है।\nमैनेजर अपनी काँच की पारदर्शी कैबिन में खड़ा होकर चारो ओर की स्थिति का जायजा लेता है। उसकी नज़र आराम फरमाते पीटर पर पड़ती है। वह जोर से बेल बजाते हुए आदतन चींखता है, "वेटर नंबर नाइन।"\nपीटर पर जैसे बम फट पड़ता है। वह इस चेतावनी का अर्थ अच्छी तरह समळाता है। वह हरकत में आने से पहले कुढ़-सा जाता है। उसे अपनी हालत पर तरस आती है। अबे, तूँ कहाँ का शेर है? असली शेर तो उस शीशेदानी में बैठा हुआ गुर्रा रहा है जो अपनी पैनी नज़र से किसी भी वेटर को साँस नहीं लेने देता है। तूँ तो पूरी तरह गीदड़ है। वाकई शेर होता तो सीना तानकर बेख़ौंफ़ इधर-उधर घूमता। आँख बचाकर यहाँ क्यों खड़ा होता?\nउसे मैनेजर की दहाड़ सुनने के बाद अपना सत्तर किलो का शरीर दुर्वह्य-सा लगता है। वह कंधा सीधा करता है और गरदन दाएँ-बाएँ घुमाने के बाद इस बोळा को ढोते हुए कैंटीन के बीचो-बीच आ जाता है। वह इधर-उधर देखता है। सभी उसे यानी वेटर नंबर नाइन को धारदार निग़ाहों से घूर रहे हैं। सबसे ज़्यादा ळोंप उसे अपने साथी वेटरों से उठानी पड़ती है जिन पर वह बात-बात में धौंस जमाता है। लिहाजा, उसकी हालत भींगी बिल्ली-सी न बन जाए, इसकी वह भरसक कोशिश करता है। वह पूर्ववत सामान्य बनने का अभ्यास करता है ताकि लोग यह समळों कि मैनेजर की डाँट उसे नहीं, किसी और वेटर पर पड़ी है। चुनांचे, फ़टकार की शर्म पचाने के लिए वह व्यस्तता का बहाना बनाने में इतना मशगूल हो चुका है कि वह यह भी भूल गया है कि उसे किसी की प्रतीक्षा है। उसे कोई चीज खोई-खोई सी लगती है। वह यह याद करने की चेष्टा करता है कि वह क्या भूल गया है। वह बारी-बारी से कई ग्राहकों के आर्डर लेता है। लेकिन, वह कुछ भूला हुआ है। शायद वह किसी का मेनू याद रखना भूल गया है। वह ग्राहकों के आर्डर पुनः लेता है। हरेक के पास से गुजरता है। अपनी पॉकेट चेक करता है और हाथ पर लगी पुराने चैन वाली स्विस-मेड घड़ी भी देखता है। वह सिर्फ़ घड़ी चेक करता है। अब वह समय भी देखता है। क्या बजा है? पता नहीं। वह ळाुँळालाकर फ़िर समय देखता है। बड़े ग़ौर से। सुबह के साढ़े आठ बजे हैं। उसे एकबैक कुछ याद आता है। वह बेचैन-सा हो जाता है।\nहाँ-हाँ, यही तो समय है--मैडम के आने का। चल भई, जल्दी से इन महाशयों के आर्डर पूरा कर दे। अन्यथा, देर होने पर कोई 'अबे-तबे' करेगा तो कोई 'सुन-बे' कहेगा। फ़ालतू में मेरी इज्जत डाउन होगी। वह भी ऐसे समय जबकि मैरी आने वाली है।\nवह बड़ी फ़ुर्ती से अन्दर पैंन्ट्री रूम में भागता है।\nमैरी कैंटीन में दाख़िल होती है। उसके साथ उसकी हम-उम्र सहेली नैसी भी है। वह किसी भी व्यक्ति को ध्यान से देखे बिना पूरे हाल का जायजा लेती है। लोग उसे आँखें फ़ाड़-फ़ाड़ देख रहे हैं। लेकिन, इससे उसको न तो कोई कौतुहल होता है, न ही जिळ्ाासा। पर, उसे अच्छी तरह पता है कि लोग उस जैसी चिलबिली और मनमौजी लड़की को क्यों आँखें फाड़-फाड़ देखते हैं।\nदोनों ही प्राइवेसी रखने के लिए कोने की मेज के आमने-सामने बैठ जाती हैं।\nमैरी की ख़ामोशी सभी उपस्थितों को खल रही है। उसकी चंचल फड़फड़ाहट से इस बिल्डिंग का कौन व्यक्ति वाक़िफ़ नहीं है? वह सभी वेटरों को बारी-बारी से देखती है। तभी नैसी एक वेटर को इशारा करती है। मैरी उसे वापस भेज देती है। नैसी उसे सवालिया निग़ाहों से देखती है। बदले में, वह मुस्कराती हैः\n'यह मेरा वेटर नहीं है।'\n'ऑ ... ... ...'\n'देखो, वो आ रहा है।'\n'अहा, वेटर नंबर नाइन'\n'हाँ, मेरा लकी नंबर।'\n'मेरे लिए नौ नंबर बड़ा लकी रहा है।'\n'हाँ, मेरे कैरियर में नौ नंबर की आश्चर्यजनक भूमिका है।'\n'मैं समळाी नहीं...'\n'मेरी पैदाईश 18 सितंबर, 1963 को हुई, पहली शादी9सितंबर, 1981 को और तलाक़ इसके अगले वर्ष इसी तारीख को। यहाँ, 27 सितम्बर 1990 को स्टेनों उस स्मार्ट बॉस की बनी जो चैंबर नंबर 099 में बैठता है। जिस कंप्यूटर पर मैं काम करती हूँ, उसका नंबर भी 9099 है और यहाँ तक कि यह नौवीं मंजिल है जहाँ मैं नौकरी करती हूँ और जहाँ कैथी के साथ मेरा अफ़ेयर चल रहा है।'\n'वाह, क्या कलकुलेशन है? मुळो तो बेहद ताज़्ज़ुब होता है...और हाँ, आज क्या होने वाला है...आज भी तो9सितंबर है। देखो कहीं...'\nपीटर के अप्रत्याशित रूप से आ-टपकने पर नैसी के शब्द मुँह में ही ज़ब्त हो जाते हैं।\nपीटर बड़ी आत्मीयतापूर्वक मुस्कराता है--'हैलो, वेटर नंबर नाइन।'\nवह मैरी से मुखातिब है। नैसी को नज़रअंदाज़ करता हुआ मैरी को अपनी नज़रों से पूरी तरह आत्मसात करना चाहता है। जैसेकि वह कह रहा हो कि मेरा सरोकार सिर्फ़ तुमसे है। यह कौन है जो तुम्हारे साथ है? तुम्हारी सहेली कितनी भी ख़ूबसूरत हो, इससे मुळो क्या फ़र्क पड़ता है? हालाँकि वह बेशक! तुमसे आकर्षक है; पर, मैं उसे बिल्कुल नापसंद करता हूँ। मैं तुम्हारे सिवाय किसी दूसरी लड़की को नहीं जानता। सड़क पर, बाजार में, स्टेशन पर, पार्क में, गली में, लिफ़्ट में और कहीं भी मैं बेशुमार लड़कियाँ देखता हूँ। एक-से बढ़कर एक। पर, मैं उनसे कोई वास्ता नहीं रखता, कुछ भी नहीं...'\nमैरी उसकी आँखों में अपनी निग़ाहें उड़ेलते हुए बड़े अर्थपूर्ण ढंग से पलक ळापकाती है जैसेकि उसने सब कुछ समळा लिया हो, सब कुछ स्वीकार कर लिया हो। वह आँखों की इस भाषा से भली-भाँति परिचित है।\nपीटर आत्मसंतोष की साँस लेता है। उसने बचपन में पक्षियों को देखकर उड़ने की अदम्य इच्छा अब पूरी कर ली है। बचपन में, उड़कर आसमान छूने की आशा से वह दोनों हाथों को पंख की तरह हिलाता था; लेकिन, उसकी इच्छा उस समय पूरी नहीं हो पाई थी। आज वह पूरी हो गई है। वह जी-जान से उड़ रहा है। बादलों को छूकर उनकी शीतलता को हृदयंगम कर रहा है। टिमटिमाते सितारों से आँखें मिचमिचाकर बातें कर रहा है। सूरज की रंगबिरंगी किरणों में स्नान कर रहा है। इंद्रधनुष पर खड़ा होकर ऊपर अंतरिक्ष में छलांग लगाना चाहता है, जहाँ वह और मैरी ठंडे-ठंडे समीर में तैर रहे होंगे और नीचे सुदूर जमीन पर लोगों का उपहास उड़ा रहे होंगे जो उन्हें इतना खुश देखकर उनसे ईर्ष्या कर रहे होंगे।\n'पीटर दि ग्रेट! कहाँ खोए हो?' मैरी की आवाज़ उसकी कल्पना के पंखों को छू देती है। उसके संवेदनशील पंख उसके सम्मोहन में उड़ना भूलकर उसकी हथेलियों में आ गिरते हैं। वह अपना होश बरकार रखने की भरसक कोशिश करता हैः\n'मैडम, क्या लाऊँ?'\n'जो जी चाहे ले आओ, मेरे लकी नंबर।'\n'क्या मैं आपका लकी नंबर हूँ?'\n'हाँ, तुम्हारा नौ नंबर मेरे लिए बड़ा लकी है।'\n'यह नंबर बड़े महान, भाग्यशाली और दृढ़ इच्छा और मज़बूत इरादे वाले व्यक्तियों का होता है। वो जो सोचे, जो कहे, वही होता है। जो चाहे, जो छू ले, वही मिल जाता है।'\nनैसी ठहाके मारकर हँसने लगती है--\n'नंबर नाइन, ख़बरदार मेरी सहेली को मत छूना।'\nनैसी के व्यंग्य-कटाक्ष से उसका रोम-रोम सिहर उठता है।\n'आप भी मेरी औकात से बाहर की बात करती हैं।'\n'क्यूँ? औकात तो बनाने से बनती है। मेरा मन कहता है कि यह लकी नंबर तुम्हें बहुत ऊँचा आदमी बनाएगा।'\nपीटर का सीना गर्व से चौड़ा हो जाता है। उसकी महत्त्वाकांक्षा कुलांचे भरने लगती है। भावावेश में उसके गाल पंख की तरह फड़फड़ा उठते हैं। चेहरे पर भावों के ज्वार-भाटे में उसका आत्मविश्वास स्पष्ट रूप से ळालकता है। 'हुँह, औकात! इस नैसी को अपनी औकात दिखाऊँगा। इससे मैरी को इतनी दूर ले जाऊँगा कि वह मैरी के संसर्ग के लिए तरस जाएगी। मैरी के ऐशो-आराम से ईर्ष्या करने लगेगी। तब मैं इसका स्वागत हिकारतभरी मुस्कराहट से ही किया करूँगा।'\nलंच टाइम हो चुका है। पीटर का चेहरा किसी द्वंद्व युद्ध में विजय पाने जैसे हर्षातिरेक से खिला हुआ है। उसे आज किसी की परवाह नहीं है। उस शीशेदानी वाले के शेर की भी नहीं। वह यहाँ धौंस जमाकर बातें करेगा। यह भी नहीं जाहिर नहीं होने देगा कि वह एक अदना-सा वेटर है। वेटर तो वह यहाँ अपनी मर्जी से बना है। उसे तो अच्छे-अच्छे ऑफ़र मिले थे। वह कोई सुपरवाइज़र या मार्केटिंग इंस्पेक्टर होता। हाँ, वह न्यूयार्क के एक मर्चेंट कंपनी में कुछ समय पहले ही सीनियर सेल्समैन का ऑफ़र ठुकरा चुका है। आख़िर, वह कोई जाहिल देहाती तो है नहीं। सीनियर स्कूल का सार्टिफ़िकेट है उसके पास। वह आगे ग्रेजुएट भी करना चाहता था। पर, उसके पिता के एक आयरिश अभिनेत्री के साथ पोलैंड चले जाने के बाद और उसकी माँ द्वारा एक शिप कैप्टेन के साथ शादी कर होनोलुलू में बस जाने के बाद वह यहाँ एकदम अकेला रह गया था। उसकी महत्त्वाकांक्षा दफ़्न हो गई थी। उस समय उसकी उम्र ही क्या रही होगी? यही कोई चौदह-पंद्रह साल की। यह तो उसका दमदार मनोबल था जो वह अकेला ही बीहड़ संघर्ष करता रहा। उसे पूरा यकीन है कि एक न एक दिन वह न्यूयार्क का बड़ा आदमी बनकर रहेगा। आख़िर, मूँगा भी तो गंदे सागर में ही पैदा होता है। अब्राहम लिंकन की तरह...\nवह अपने नौ नंबर की बेल्ट पर बड़े प्यार से हाथ फेरता है। वह इसकी तिलस्मी तासीर को आज़माएगा। उसे मैडम मैरी की भविष्यवाणी पर अटूट विश्वास है। क्यों न हो? वह भी तो यही चाहती है कि पीटर कोई बड़ा आदमी बने। हर लड़की अपने प्रेमी के बारे में ऐसा ही चाहती है। उसके उज्ज्वल भविष्य की कामना करती है। उसे भी तो उससे बड़ा प्यार है। इसका अन्दाज़ा तो वह बहुत पहले ही लगा चुका है। समय आने पर वह इस प्यार को हक़ीक़त में बदल कर रहेगा।\nउसके चेहरे पर चमक है, कुछ तनाव की लकीरें भी खिंची हुई हैं। वह टी0 एस0 इलियट की एक कविता में मनहूस प्रेमी अल्फ़्रेड प्रूफ़्रॉक की तरह प्रेम को प्रस्तावित करने में अधिक समय नहीं लगाएगा। वह इसे अब नहीं टालेगा। हाँ, वह अंतिम निर्णय ले चुका है। वह आज ही इस भीड़ में उसका हाथ चूमकर उसे सीने से लगा लेगा। शाम को सन टॉप होटल में उसके साथ डिनर करेगा। रात किसी हसीन नाइट क्लब में गुजारेगा। उसके साथ डांस करेगा। रोमांस करेगा। फिर, इसी सप्ताह, उससे शादी कर लेगा।\nउसके चेहरे का कबूतर फड़फड़ाकर अपनी उत्तेजना प्रकट करता है। उसकी आँखें नीले नाइट बल्ब की तरह टिमटिमा उठती हैं। तभी मैरी के प्रवेश से वह एकदम उमंगित हो उठता है। पर, वह हैरान हो उठता है। उसके साथ यह आदमी कौन है? बाँह में बाँह डाले हुए। कौन हो सकता है? कोई यांकी (न्यूयार्कवासी) तो नहीं लगता! पहले तो कभी देखा नहीं। इस बिल्डिंग में भी नहीं। जरूर कोई स्वीडिश या आयरिश होगा। लेकिन, दोनों की पहचान पुरानी लगती है। देखो, दोनों आपस में कितने निर्विकार भाव से घुल-मिलकर बातें कर रहे हैं!\nउसकी आँखों की चमक गुल हो जाती है। नीली आँखें गाढ़ी नीली होकर उदास हो जाती हैं। इसके पहले कि वह आदमी मेज पर विराजमान होने के बाद किसी और वेटर को आवाज़ देता, पीटर उससे मुख़ातिब होता है, 'जी सा'बजी...'\nमैरी उसे कोई लिफ़्ट नहीं देती है। न तो उसे देखती है, न उसको किसी डिश के लिए आर्डर देती है। पीटर का अधीर मन भंवर में फ़ँसे एक भौंरे की तरह सागर-तल पर बैठता जाता है। उसकी इच्छा है कि मैरी उसे एक नज़र देख भर ले। भले ही बातें न करे। आँखों से कोई इशारा तक न करे। लेकिन, यह क्या? वह तो किसी भारतीय स्त्री की तरह अपनी नज़रें ळाुकाए हुए है। उसने भारतीय स्त्रियों की कई कहानियाँ पढ़ी-सुनी है। वे पति के सिवाय, किसी अन्य पुरुष से आँखें मिलाना भी पाप मानती हैं। आयरिश औरतें भी बंद डब्बे की तरह होती हैं। दूसरों से तो अपने ज़ेहन के बारे में कुछ भी बताना अपराध समळाती हैं। बस खुलती हैं तो सिर्फ़ अपने मंगेतर से या पति से।\nपीटर ग़मग़ीन हो जाता है। उसे वह गुपचुप आयरिश लड़की अच्छी तरह याद है जो उसके पिता के जीवन में आई और कोई बड़ा लफ़ड़ा खड़ा किए बग़ैर उन्हें भगा ले गई। सचमुच, उसकी चुप्पी पीटर की माँ को उस मुर्दा बम की तरह लगती थी जिसका बारूद अचानक फट पड़ा। उसकी माँ उसके विस्फ़ोटक परिणाम से बाल-बाल बच पाई थी। क्योंकि उसके ग़म में शरीक होने वाला एक परदेसी उसे तत्काल ही मिल गया था। अब तो उसकी निष्ठुर माँ भी अपने नए पति के साथ ख़ूब मजे से होगी। दोनों को ही पीटर की क्या चिंता होगी? पीटर तो न्यूयार्क का ऐसा कुत्ता है, जिसे कोई पालतू बनाना नहीं चाहता। शायद, यह मैरी भी नहीं...\nपर, पीटर परिस्थितियों के सामने इतनी आसानी से घुटने टेकने वाला नहीं है। हाँ, वह इस बत्तीस साल की आयु में कोई मुस्तकिल नीड़ तलाश रहा है जिसमें एक चहकती बुलबुल भी हो। पर, वह बुलबुल मैरी के सिवाय कोई और नहीं हो सकती। हो भी कैसे सकती है? पूरे न्यूयार्क में तो बस एक ही बुलबुल है--मिस मैरी। दूसरी लड़कियाँ तो ऐसी पंछियाँ हैं जिनकी बू 'सी-बीच' पर बस्साते घोंघों, मूँगों, स्पंजों, शैवालों और समुद्री घासों से भी बुरी है। जिनकी सड़कों और पब्लिक स्थानों पर फड़फड़ाहट, कोयलाखानों में डायनामाइटों के विस्फ़ोटों से भी ज़्यादा कर्णघातक है। जिनकी मौज़ूदगी तेजाबी बारिश की तरह मानसिक शांति का अपरदन कर देती है। आख़िर, वह मैरी को खोकर अपना जीवन नरक क्यों बनाना चाहेगा?\nअन्तर्भूत भावनाओं के धक्कमपेल से उसके नथुने फड़फड़ा उठते हैं। उसके गाल सूर्ख लाल हो जाते हैं। रक्त-प्रवाह इतना बढ़ जाता है कि गरम-गरम साँसें बाहर निकलने लगती हैं। उसके चेहरे का कबूतर पंख फैलाकर मुक्त आसमान में उड़ जाना चाहता है।\nलेकिन, यह क्या? उसके पंख जैसे बाँध दिए गए हों। वह अशक्त हो गया। जमीन से ऊपर एक ईंच भी नहीं उड़ पा रहा है। कोई आवाज ़उसके कानों में गरम तेल उड़ेलकर उसके ख्यालों को चटाकर चूर कर देती है--\n'मैं कम से कम तीन बार तुमसे व्हिस्की के लिए कह चुका हूँ। आख़िर, तुमलोग खोए कहाँ रहते हो? सुनते क्यों नहीं? प्लीज़ व्हिस्की...'\nआदमी उस पर अफ़सराना रोब ग़ालिब करता है। मैरी आदमी की आँखों में शिकायतें उड़ेल देती है, निःशब्द शिकायतें...ये वेटर ऐसे ही ख़फ़्तुलहवास होते हैं...सातवें आसमान पर शीशमहल में विचरण करते हैं।\nपीटर इस शिकायताना अंदाज़ को बख़ूबी पढ़ लेता है। मैरी उसकी तरफ़ से अपनी अनदेखी निग़ाहें फेर लेती है। ... ... ...\nपीटर आपे में नहीं है। शाम ढलने से पहले ही, वह सारी सिगरेटें फूँक चुका है। उसके चेहरे पर खिन्नता उन सागरीय लहरों की तरह है, जिनके नीचे व्हेल मछलियाँ शिकारी मछुआरों के दाहक चूनों को खाने के बाद कलबलाने और बिलबिलाने लगती हैं। मरने के पहले अपने मुँह बाहर निकालकर चिघ्घाड़ने लगती हैं। उसके बाद मछुआरों के बरछों के प्रहार से सागर पर उतरा आती हैं, रक्त से लाल हुए पानी में।\nउसका चेहरा सूर्ख़ शोरबे जैसा हो जाता है। उसके साथी उसे ऐन्टोनी के नाम से नवाज़ते हैं। किंतु, वह ऐन्टोनी की भूमिका में कैसे आ पाएगा? वह तो इंग्लैंड की एलीज़ाबेथयुगीन किसी प्रेमी की तरह है...पेनेलोप के प्रेमी फिलिप सिडनी की तरह। लेकिन, सिडनी की तरह भी नहीं हो सकता। पेनेलोप तो सिडनी के प्रेम-ताप से मर्मस्थल तक पिघल चुकी थी। मैरी को तो उसके प्रेम के बारे में...। नहीं, नहीं, वह मैरी के प्रेम के बारे में कोई अंतिम निर्णय कैसे बना सकता है? पर, पीटर, ऐन्टोनी कभी नहीं बन सकता। ऐन्टोनी को तो खुद क्लियोपेट्रा ने अपने प्रेमपाश में बाँधा था। ऐन्टोनी ने क्या पहल की थी? कुछ भी नहीं। हाँ, वह क्लियोपेट्रा के सौन्दर्य-जाल में फँसता चला गया था। खिंचता चला गया था। उसके बाद अपने राष्ट्रीय कर्त्तव्य से विमुख हो गया। क्लियोपेट्रा ने उसे अपने अंतःपुर में प्रेम के बहाने ऐसे कैद कर रखा था जैसेकि उसने उसे कोई सजा दी हो। जैसे वह अपनी प्रजा को देती थी। पीटर ऐसी सजा से घृणा करता है। वह अपने देश के साथ गद्दारी नहीं कर सकता। गद्दार तो उसका बाप था जो एक विदेशी लड़की से शादी करके विदेश में बस गया। अपनी मातृभूमि को भूल गया। अपनी संतान--पीटर को अनाथ कर गया। अब उसकी हालत न्यूयार्क में धुआँ उगलती चिमनियों के ऊपर से गुजरने वाली पंछियों की तरह है जो विषाक्त धुएँ पीने के बाद, पछाड़ खाकर जमीन पर गिर पड़ती हैं। तड़प-तड़पकर जान गवां देती हैं। लेकिन, देश की सरजमी को नहीं त्यागतीं।\nपीटर किन्हीं विरोधाभासों के बीच द्वंद्व कर रहा है। उसके चेहरे पर हर्ष और विषाद की लकीरें समानान्तर खिंची हुई हैं। कुछ पाने और कुछ छोड़ने के भाव उद्वेलित हो रहे हैं। वह सामने बैठी मैरी को ध्यान से देखता है। वह अभी-अभी उसी आदमी के साथ दाख़िल हुई है। साथ में कुछ यार-दोस्त भी हैं जो देखने में संभ्रांत नागरिक जैसे लगते हैं। वे शायद कोई विशेष अवसर आयोजित करना चाहते हैं। बहरहाल, इससे पीटर को क्या लेना-देना है? वह तो एक नाचीज-सा वेटर है। फिर, यहाँ कुछ भी हो। कोई तूफ़ान आए या भूचाल! भले ही कोई फिलिस्तीनी इस बिल्डिंग में घुसकर कोई विस्फ़ोट करे! कोई जापानी हेरोइन या स्मैक की तस्करी करे! कोई चीनी इस बार की नीलामी करना चाहे! उसे कोई एतराज नहीं होगा।\nएतराज भी क्यों हो? आख़िर, यह पूरी बिल्डिंग भी तो किसी चीनीवासी की ही है। चीनियों का तो यहाँ जमावड़ा है। बार का स्टाफ़ भी इनसे भरा पड़ा है। शीशेदानी वाला शेर भी तो चीनी है। स्साला! अमरीकियों पर रोब गाँठता है। पीटर इस चीनी शेर से बेहद नफ़रत करता है। वह ऐसे सभी दोगली नस्ल वाले अमरीकियों से नफ़रत करता है। देखो, वह कितने ताव से चला आ रहा है!\nमैनेजर शीशे की कैबिन से बाहर निकलकर हाल के बीच में बने चबूतरे पर खड़ा हो जाता है। ऐसा यहाँ प्रायः होता है। आमतौर से नवविवाहित दंपतियों को बधाई देने के लिए मैनेजर इस ऊँचे स्थान से ऐलानिया लहजे में उन्हें बधाई देता है। आज भी कुछ ऐसा ही होने जा रहा है। पीटर के कान खड़े हो जाते हैं। अच्छा! वह ख़ुशनसीब दंपती है कौन?\n'भद्रजनों! आपको यह जानकर, बड़ी खुशी होगी कि आज यहाँ आयरलैंड के प्रसिद्ध नाविक नेता, सर बेंजामिन पधारे हुए हैं...' मैनेजर की घोषणा से सभी खामोश हो जाते हैं।\nतभी, तालियों गड़गड़ाहट से छत फड़फड़ा उठती है। मैरी के साथ वाला आदमी खड़ा होकर नेताओं के अंदाज़ में सभी का अभिवादन स्वीकार करता है।\nमैनेजर फिर बोलता है--'और इससे भी बड़ी खुशी की बात यह है कि उन्होंने चार घंटों के अपने अमरीकी प्रवास में, यहीं की एक लड़की से प्यार किया, रोमांस किया और शादी भी की। उस भाग्यशाली लड़की का नाम है--मिस मैरी...'\nमैरी, बेंजामिन से लिपटकर और हाथ उठाकर सभी की बधाइयाँ स्वीकार करती है। तालियों की गूँज से छत फिर से अचानक बज उठती है-- बेसुरे आर्केस्ट्रा की तरह।\nपीटर अपने कानों को हाथों से भींच लेता है। उसे मैरी के चेहरे पर विदेशीपन का रंग साफ़ दिखाई देता है। ऐसा ही कुछ उसने अपनी माँ के चेहरे पर होनोलुलू जाते हुए देखा था। यही रंग वह उन सभी अमरीकी स्त्रियों के चेहरे पर देखेगा जो विदेशी पुरुषों से शादी रचाकर विदेश चली जाएंगी। लेकिन, पीटर किसी विदेशी लड़की से शादी नहीं रचाएगा। उसे तो किसी कोयला खान में काम करने वाले मजदूर की लड़की से शादी करनी है जिसका मन अमरीकी जमीन में रचा-बसा हो। जो उसे सिगरेट पीते समय स्मार्ट न कहे। जो उसके 'नौ' के अंक का उपहास न उड़ाए। जिसके चेहरे पर उसकी माँ और इस मैरी की तरह विदेशीपन का रंग न चढ़ा हो।\nपीटर के चेहरे पर अतीव संतोष ळालकता है। उसकी नीली-नीली आँखें फिर से चमकने लगती हैं। उसकी नाक कबूतर की चोंच की तरह सूर्ख़ चमकदार है। पर, उसके गालों का कबूतर अपने पंख फैलाकर फड़फड़ाना नहीं चाहता।\n"http://www.gadyakosh.org/gk/index.php?title=कबूतर_की_फड़फड़ाहट_/_मनोज_श्रीवास्तव&oldid=23785" से लिया गया\nइस पृष्ठ का पिछला बदलाव 29 सितम्बर 2013 को 11:31 बजे हुआ था।\nयह पृष्ठ 2,647 बार देखा गया है।


15 सबसे ज्यादा कमाई करने वाली भारतीय फिल्म ; जानिए KGF2कौन से नंबर पर है ! — MOVIESERA365.com\n15 सबसे ज्यादा कमाई करने वाली भारतीय फिल्म ; जानिए KGF2कौन से नंबर पर है !\n15 सबसे ज्यादा कमाई करने वाली भारतीय फिल्म लिस्ट में सबसे पहले नंबर पर आमिर खान की दंगल ( 2016 ) है.\nभारतीय 15 फिल्म जिन्होंने सबसे ज्यादा कमाई की . जिन्होंने 100 करोड़ से लेकर 2000 करोड़ रुपए से भी अधिक की बॉक्स ऑफिस कमाई की . 15 सबसे ज्यादा कमाई करने वाली भारतीय फिल्म लिस्ट में5फिल्मों ने 500 करोड़ से ऊपर की कमाई की .\n4 फिल्मों ने 500 करोड़ से 950 करोड़ रुपए की कमाई की , तो वही तीन फिल्में ऐसी है जिन्होंने 1000 करो रुपए से ऊपर की कमाई करके इतिहास रच दिया और इस लिस्ट में सबसे ऐसी बॉलीवुड फिल्म का नाम है जिसने 1000 नहीं,2000 नहीं बल्कि 2000 करोड रुपए से ऊपर से कमाई की।\nहाल ही में रिलीज हुई यश-स्टारर फिल्म ने अब बॉक्स ऑफिस पर 1000 करोड़ रुपये का आंकड़ा पार कर लिया है, इस प्रकार यह वैश्विक बॉक्स ऑफिस पर चौथी सबसे ज्यादा कमाई करने वाली भारतीय फिल्म बन गई है।\nजब से केजीएफ: चैप्टर2रिलीज हुई है, फिल्म ग्लोबल बॉक्स ऑफिस पर कहर बरपा रही है, एक के बाद एक रिकॉर्ड तोड़ रही है। फिल्म ने घरेलू बॉक्स ऑफिस पर 850.50 करोड़ रुपये और अंतरराष्ट्रीय बाजार में 182.50 करोड़ रुपये की कमाई की है।\nइस समय फिल्म का वर्ल्डवाइड कलेक्शन रु. 1032 करोड़। जिसमें से लगभग 400 करोड रुपए हिंदी वर्जन ने कमाए .KGF: चैप्टर2अभी तक RRR के रिकॉर्ड को तोड़ नहीं पाई है.\nराम चरण और जूनियर एनटीआर स्टारर फिल्म RRR, आमिर खान की दंगल और राजामौली की बाहुबली 2: द कन्क्लूजन के बाद तीसरे स्थान पर है।\nKGF: चैप्टर2और RRR ने बजरंगी भाईजान और सीक्रेट सुपरस्टार के रिकॉर्ड को तोड़ा है। बजरंगी भाईजान का वर्ल्डवाइड कलेक्शन 969 करोड़ रुपये और सीक्रेट सुपरस्टार का ग्लोबल कलेक्शन 977 करोड़ रुपये है।\nयहां अब तक की सबसे ज्यादा कमाई करने वाली भारतीय फिल्मों की सूची दी गई है;\n15. साहो ( Saaho ) – 432 करोड़\n14. वार ( WAR ) – 451 करोड़\n13. धूम3– 529.97 करोड़\n12. पद्मावत – 540 करोड़\n11. टाइगर जिंदा है – 561 करोड़\n10. सुल्तान – 584 करोड़\n9. संजू – 585 करोड़\n8. रोबोट 2.0 – 648 करोड़\n7. पीके – 743 करोड़\n6. सीक्रेट सुपरस्टार – 858 करोड़\n5. बजरंगी भाईजान – 910 करोड़\n4.केजीएफ2(सभी भाषाएं) – 1032 करोड़\n3. आरआरआर (सभी भाषाएं) – 1120 करोड़\n2. बाहुबली2(सभी भाषाएं) – 1810 करोड़\n1. दंगल – 2024 करोड़\n15 सबसे ज्यादा कमाई करने वाली भारतीय फिल्म लिस्ट में सबसे पहले नंबर पर आमिर खान की दंगल ( 2016 ) है. रिपोर्ट्स के मुताबिक, दंगल का वर्ल्डवाइड लाइफटाइम कलेक्शन 2,024 करोड़ है जबकि बाहुबली का कलेक्शन 1810 करोड़ रुपये था।\nचलिए जानते हैं आमिर खान की दंगल ( 2016 ) की धमाकेदार सफलता के पीछे का क्या रहस्य है ?\nआमिर खान की दंगल ( 2016 ) दंगल की धमाकेदार सफलता के पीछे का कारण आमिर खान की चीन में लोकप्रियता है हम में से बहुत कम लोग जानते हैं कि चीन की सरकार हर साल देश में केवल 34 गैर-चीनी फिल्मों को रिलीज करने की अनुमति देती है।\nउनमें से एक आमिर खान की दंगल थी जो 2016 में रिलीज़ हुई थी। एक हफ्ते से भी कम समय में, पहलवान महावीर सिंह फोगट के जीवन पर आधारित फिल्म, जिन्होंने बेटियों गीता फोगट और बबीता कुमारी को विश्व स्तरीय पहलवान बनने के लिए प्रशिक्षित किया,\nआमिर खान की दंगल ने6मिलियन हांगकांग डॉलर का का बॉक्स ऑफिस कलेक्शन किया जो दंगल के टोटल बॉक्स ऑफिस कलेक्शन का (2/3 ) दो-तिहाई से अधिक है।


एस.एस.सी. सीजीएल (टियर -1) परीक्षा पेपर 2016 "07 सितम्बर 2016" सुबह की पाली (मात्रात्मक रूझान) SSC CGL (Tier - 1) Online Exam Paper - 2016 "held on 07 September 2016" Morning Shift (Quantitative Aptitude) | SSC PORTAL : SSC CGL, CHSL, MTS, CPO, JE, Govt Exams Community\nएस.एस.सी. सीजीएल (टियर -1) परीक्षा पेपर 2016 "07 सितम्बर 2016" सुबह की पाली (मात्रात्मक रूझान) SSC CGL (Tier - 1) Online Exam Paper - 2016 "held on 07 September 2016" Morning Shift (Quantitative Aptitude)\n51.वह न्‍यूनतम संख्‍या ज्ञात कीजिए जो 18265 से घटाये जाने पर और उसे पूर्ण वर्ग बना दे ।\n52.A और B मिल्कर किसी काम को 36 दिन में कर सकते है, B और C मिल्कर उसे 24 दिनों में कर सकते है। A और C मिलकर उसे 18 दिन में कर सकते है। तीनों मिलकर काम करें तोउसे कितने दिन में पूरा करेंगे ?\n4. 32 दिन\nCorrect Answer: 16 दिन\n53.एक समांतर चतुर्भुज की दो आसन्‍न भुजाऍं 21 से.मी. और 20 से.मी. की है। इन दोनो भुजाओं के सिरों को जोड़ने वाला विकर्ण 29 से.मी.है। समांतर चतुर्भुज का क्षेत्रफल कितना ( वर्गसे.मी.) होगा ?\n54.एक विक्रेता अपने सामान पर लागत मूल्‍य से 20% अधिक मूल्‍य अंकित करता है। उस पर वह कुछ छूट देता है और 8% का लाभ कमाता है। छूट की दर क्‍या है ?\n55. दो संख्‍याओं का योग उनके अंतर से तिगुना है। उनका अनुपात क्‍या है ?\n56. 36 छात्रों के एक समूह की औसत आयु 14 वर्ष है। जब उसमें शिक्षक की आयु शामिल कर दी जाती है तो औसत एक बढ़ जाता है। शिक्षक की आयु कितने वर्ष है ?\n57. एक बेईमान विक्रेता अपना सामान लागत मूल्‍य पर बेचने का दावा करता है लेकिन किलोग्राम वजन के बदले में 875 ग्राम के वजन ( बांट ) का इस्‍तेमाल करता है। उसका लाभ प्रतिशतकितना होगा ?\n58. A का वेतन B के वेतन से 50% अधिक है तो B का वेतन A से कितना कम है ?\n59. एक नौका की गति धारा के साथ और प्रतिकूल दिशा में क्रमश: 14 कि.मी./घण्‍टा और 8 कि.मी./घण्‍टा है। धारा की गति कितनी है ?\n1) 11 कि.मी./घंटा\n2)6कि.मी./घंटा\n3) 5.5 कि.मी./घंटा\n4)3कि.मी./घंटा\nCorrect Answer:3कि.मी./घंटा\n60. यदि Rs. 1 पर 1 माह का साधारण ब्‍याज 1 पैसा है, तो वार्षिक दर प्रतिशत कितना होगा ?\n61. यदि a/b + b/a = 1, तो a3 + b3 कितना होगा ?\n62. यदि p = 99 तो p(p2+3p+3) का मान क्‍या होगा ?\n63. यदि a-b=1 और a3-b3 = 61, तो ab का मान क्‍या होगा ?\n65. उस बिन्‍दु को क्‍या कहते है जिस पर एक त्रिभुज के तीन मीडियन मिलते है ?\nCorrect Answer: केन्‍द्रक\n66. Δ ABC एक समकोणीय त्रिभुज है, इसमें ∠B =90° और AC कर्ण है। D उसका परिकेन्‍द्र है और AB =3से.मी., BC =4से.मी. है, तो BD का मान क्‍या है ?\nCorrect Answer: 2.5 से.मी.\n67. Δ ABC एक समबाहु त्रिभुज है और D,E क्रमश: AB और BC के मध्‍य बिंदु है। तो Δ ABC के क्षेत्रफल व समलम्‍ब ADEC के क्षेत्रफल का अनुपात कितना होगा ?\nCorrect Answer: 105°\n70. यदि x=aCosθCosΦ, y = aCosθSinΦ और z= aSinθ हो तो x2 + y2 + z2 का मान क्‍या है ?\n71. 1.6 मी. लम्‍बा एक प्रेक्षक किसी टॉवर से 45 मी. दूर है। उसकी ऑंख से टॉवर के शीर्ष तक उन्‍नयन कोण 30° है। टॉवर की ऊँचाई कितने मी. होगी।\n72. निम्‍नलिखित पाई-चार्ट में 2009 में सात गॉंवों की आबादी का अनुपात दर्शाया गया है। पाई-चार्ट का अध्‍ययन कीजिए और निम्‍नलिखित प्रश्‍नों का उत्‍तर दीजिए।\nयदि गॉंव 'X' की गरीबी रेखा से नीचे की आबादी 12160 है तो गॉव 'S' की आबादी कितनी होगी ?\n73. निम्‍नलिखित पाई-चार्ट में 2009 में सात गॉंवों की आबादी का अनुपात दर्शाया गया है। पाई-चार्ट का अध्‍ययन कीजिए और निम्‍नलिखित प्रश्‍नों का उत्‍तर दीजिए।\nगॉंव 'T' की गरीबी रेखा से नीचे की आबादी तथा गॉंव'Z' की गरीबी रेखा से नीचे की आबादी का अनुपात कितना है ?\nCorrect Answer: 23:11\n74. निम्‍नलिखित पाई-चार्ट में 2009 में सात गॉंवों की आबादी का अनुपात दर्शाया गया है। पाई-चार्ट का अध्‍ययन कीजिए और निम्‍नलिखित प्रश्‍नों का उत्‍तर दीजिए।\nयदि गॉंव 'R' की आबादी 32000 है, तो गॉंव 'Y' की गरीबी रेखा से नीचे की आबादी कितनी है ?\nCorrect Answer: 15600\n75 निम्‍नलिखित पाई-चार्ट में 2009 में सात गॉंवों की आबादी का अनुपात दर्शाया गया है। पाई-चार्ट का अध्‍ययन कीजिए और निम्‍नलिखित प्रश्‍नों का उत्‍तर दीजिए।\n2010 में 'Y' और 'V' गॉंवो की आबादी 10% बढ़ जाती है और सभी गॉंवो की गरीबी रेखा से नीचे की आबादी का प्रतिशत अपरिवर्तित रहता है यदि 2009 में गॉंव 'Y' की आबादी 30000 थी, तो 2010 में गॉव 'V' की गरीबी रेखा से नीचे की आबादी कितनी है?\nCorrect Answer: 12760


katrina kaif was about to work in film bajirao mastani with salman khan as bajirao and bhumika chawla as kashi bai6years of bajirao mastani bollywood latest news hindi Katrina Kaif की किस्मत में Bajirao Mastani नहीं, Salman Khan की पत्नी Bhumika Chawla से होती लड़ाई - News Nation\nKatrina Kaif की किस्मत में Bajirao Mastani नहीं, Salman Khan की पत्नी Bhumika Chawla से होती लड़ाई\nरणवीर सिंह (Ranveer Singh) और दीपिका पादुकोण (Deepika Padukone) की सुपरहिट फिल्म 'बाजीराव मस्तानी' (Bajirao Mastani) को6साल पूरे हो गए हैं. ऐसे में आज हम आपको इस फिल्म से जुड़ा वो किस्सा बताने जा रहे हैं जिसकी भनक आज भी किसी को नहीं.\nNews Nation Bureau | Edited By : Gaveshna Sharma | Updated on: 19 Dec 2021, 12:32:22 PM\nदीपिका पादुकोण (Deepika Padukone) और रणवीर सिंह (Ranveer Singh) ने अब तक जितनी भी फिल्मों में साथ काम किया है सभी हिट रही हैं. इन्हीं में से एक फिल्म है 'बाजीराव मस्तानी' (Bajirao Mastani) जो साल 2015 में रिलीज़ हुई थी. फिल्म ब्लॉकबस्टर साबित हुई थी साथ ही फिल्म के सभी किरदारों ने दर्शकों का दिल जीता था. संजय लीला भंसाली के निर्देशन में बनी इस फिल्म में रणवीर सिंह ने 'पेशवा बाजीराव' का किरदार बखूबी निभाया तो वहीं, दीपिका पादुकोण और प्रियंका चोपड़ा ने 'मस्तानी' और 'काशीबाई' का रोल निभाकर हिंदी सिनेमा में एक अलग पहचान दर्ज की. आज इस फिल्म को6साल पूरे हो गए हैं. ऐसे में हम आपको इस फिल्म से जुड़ा वो किस्सा बताने जा रहे हैं जिसकी भनक आज भी किसी को नहीं.\nयह भी पढ़ें: फिल्म Mera Naam Joker के लिए Raj Kapoor ने रख दिया था अपना घर गिरवी\nसंजय लीला भंसाली ने अपनी पहली फिल्म 'खामोशी: द म्यूजिकल' बनाने से पहले ही 'बाजीराव मस्तानी' बनाने के बारे में सोच लिया था. वो फिल्म में सलमान खान और ऐश्वर्या राय को कास्ट करना चाहते थे.\nहालांकि, बाद में संजय ने मस्तानी के रोल के लिए कैटरीना कैफ को कास्ट करना चाहा. मगर बात नहीं बन पाई.\nफिर साल 2003 में, संजय लीला भंसाली ने करीना कपूर और सलमान खान के साथ 'बाजीराव मस्तानी' को बनाने का मन बनाया. इतना ही नहीं सलमान ने 'काशीबाई' के रोल के लिए भूमिका चावला का नाम सुझाया. लेकिन जब भूमिका ऑडिशन देने आईं तो उनकी साड़ी में आग लगने की वजह से वो ऑडिशन दे ही नहीं पाईं.\nमीडिया रिपोर्ट्स के मुताबिक, संजय ने अजय देवगन को भी 'बाजीराव' के रोल के लिए अप्रोच किया था लेकिन अजय ने मोटी रकम फीस के तौर पर मांगी जिससे उनके साथ भी बात नहीं पाई थी.\nहालांकि, न तो कैटरीना का नाम और न ही भूमिका और सलमान का नाम इस फिल्म की किस्मत में था. बाज़ी मारी तो प्रियंका चोपड़ा, दीपिका पादुकोण और रणवीर सिंह ने. 12 साल बाद संजय लीला भंसाली ने अपना ड्रीम प्रोजेक्ट 'बाजीराव मस्तानी' पूरा किया, जिसे हर किसी ने पसंद किया था.\nSiddharth Malhotra की हसीनाओं का Karan Johar ने किया खुलासा\nFirst Published : 19 Dec 2021, 12:32:22 PM\n#KatrinaKaif #SalmanKhan #RanveerSingh #DeepikaPadukone #PriyankaChopra #BajiraoMastani #SanjayleelaBhansali #BhumikaChawla #BollywoodLatestNewsHindi


३. ९. २०१२\nराजा अवस्थी, कृष्ण सुकुमार, प्रियंका जैन, सरदार कल्याण सिंह और दीपक वाइकर की रचनाएँ।\nरसोईघर में- अंतर्जाल पर सबसे लोकप्रिय भारतीय पाक-विशेषज्ञ शेफ-शुचि के रसोईघर से शीतल सलादों की शृंखला में- मकई साल्सा।\nबचपन की आहट- संयुक्त अरब इमारात में शिशु-विकास के अध्ययन में संलग्न इला गौतम से जानें एक साल का शिशु- बालों की धुलाई।\nसुनो कहानी- छोटे बच्चों के लिये विशेष रूप से लिखी गई छोटी कहानियों के पाक्षिक स्तंभ में इस बार प्रस्तुत है कहानी- मछलीघर।\nलोकप्रिय कहानियों के अंतर्गत- प्रस्तुत है पुराने अंकों से १६ अगस्त २००३ को प्रकाशित यू.के. से शैल अग्रवाल की कहानी- अनन्य।\nबोलेरो जीप शहर की फोरलेन सपाट सड़कों को पीछे छोड़ती हुई तहसील की उथली सड़कों पर थिरकने लगी थी। कभी किसी बड़े गड्ढे में पहिया आ जाता तो जीप जोर से हिचकोला खाती और परेश का समूचा शरीर हिल जाता। उसने अपनी नजरें सड़क पर जमा दीं...किसी बड़े गड्ढे को देखकर वह अपने शरीर को संयत करता और गेट के ऊपर बने हैण्डल पर अपनी पकड़ मजबूत कर लेता। छोटे-बड़े गड्ढे सपाट सड़क का भूगोल बिगाड़े हुए थे जैसे गोरे चेहरे पर मुहाँसे या चेचक के निशान। कभी धुएँ का गुबार उठता तो कभी कचरे का ढेर दिखायी देता। शीशे चढ़े होने के बावजूद परेश रुमाल नाक पर रखता माथे पर शिकन गहरी हो जाती । यहाँ तक आने में ट्रेन का सफर तो ठीक रहा पर अब यह सफर परेशान कर रहा है। परेश एक बहुराष्ट्रीय कम्पनी में कार्यरत है। चार दिन पहले मैनेजर ने एक लिफाफा थमाते हुए कहा था, ‘‘यह तुम्हारा नया प्रोजेक्ट है। कम्पनी वाटर फिल्टर का नया कारखाना खोलने जा रही है। सकी साइट को देखना और तय करना सारी जिम्मेदारी तुम्हारी है। आगे-\nमेरे कमरे में एक कैलेण्डर था। किसी तानाशाह की तरह दीवार पर अकेले डटा रहता। नये साल पर यह मुझे मिला था। इसे पाने के लिए काफी प्रयास करना पड़ा था। मैंने खाली दीवार पर उसे टाँग दिया। जो भी आता उसकी नजरें उस पर टिक जाती थीं। कैलेण्डर में एक गोरी खड़ी थी। विश्वसुन्दरी की तरह। गोरी के पीछे एक लाल कार थी। तय करना मुश्किल था कि दोनों में ज्यादा खुबसूरत कौन थी। गोरी के सीने और कमर पर कपड़ेनुमा कुछ था। उसका तन तना हुआ था। उसके खुले बदन को देखकर सात्विक विचार संकोच में पड़ जाते थे। लगता था उस कार के कारण ही वह ऐसी दशा में पहुँच गयी थी। हालाँकि गोरी के सारे कपड़े लुट चुके थे, वह सर्वहारा की स्थिति को प्राप्त हो चुकी थी पर उसके चेहरे पर कोई गम नहीं था, उलटे वहाँ पर दम था जो उसकी आँखों में भी कम नहीं था। कुल मिलाकर सबकुछ बड़ा सरगम था। गोरी कैलेण्डर में इस अदा से खड़ी थी कि समझदार भी एकाएक... विस्तार से पढ़ें


अगर राजनेताओं का भ्रष्टाचार देखना हो तो हमें जाते हुए अमेरिकी राष्ट्रपतियों को देखना चाहिए -5पॉइंट्स/5 points/फाइव पॉइंट्स/Five Points\nअगर राजनेताओं का भ्रष्टाचार देखना हो तो हमें जाते हुए अमेरिकी राष्ट्रपतियों को देखना चाहिए\nडोनाल्ड ट्रंप ने अपने कार्यकाल के अंतिम दिनों में जिन लोगों को क्षमादान दिया है उनमें से आधे से ज्यादा ऐसे हैं जो उन्हें सीधा फायदा पहुंचा सकते हैं\nब्यूरो | 24 दिसंबर 2020\nअमेरिका के राष्ट्रपति डोनाल्ड ट्रंप के कार्यकाल में अब सिर्फ चार हफ्ते ही बचे हैं. इस दौरान वे हर वह काम करने की कोशिश कर रहे हैं जो अपने और अपने हितैषियों के हित में कर सकते हैं. 23 दिसंबर को उन्होंने एक बार फिर से अपने कई करीबियों की सज़ा या अपराधों को माफ कर दिया. इनमें उनके समधी चार्ल्स कुशनर भी शामिल हैं. इसके अलावा उन्होंने 2016 के अपने चुनाव अभियान के अध्यक्ष पॉल मैनफोर्ट और अपने मित्र और सलाहकार रोजर जे स्टोन को भी क्षमादान दे दिया. इन दोनों ने स्पेशल काउंसिल रॉबर्ट एस म्युलर की उस जांच में सहयोग करने से मना कर दिया था जो वे 2016 के चुनाव में रूसी हस्तक्षेप के खिलाफ कर रहे थे. इसमें राष्ट्रपति डोनाल्ड ट्रंप के फंसने की बात कही जा रही थी. इससे पहले भी ट्रंप इस जांच में आरोपित कई लोगों को क्षमादान दे चुके हैं.\nअमेरिकी संविधान का आर्टिकल-2 (सेक्शन-2, क्लॉज-1) वहां के राष्ट्रपति को उन लोगों को क्षमा करने का अधिकार देता है जिन्होंने कोई संघीय या केंद्र सरकार के दायरे में आने वाला अपराध किया हो. इसके तहत राष्ट्रपति या तो लोगों की सजा खत्म या कम (कम्यूट) कर सकता है या उन्हें पूरी तरह से अपराध मुक्त (पार्डन) कर सकता है. इस मामले में अमेरिकी राष्ट्रपति के पास इतने वृहद अधिकार हैं कि वह न केवल अपने रिश्तेदारों को क्षमादान दे सकता है बल्कि किसी व्यक्ति के खिलाफ जांच शुरू होने से पहले ही ऐसा कर सकता है. उदाहरण के तौर पर 1974 में तब के अमेरिकी राष्ट्रपति जेरार्ड फोर्ड ने पिछले राष्ट्रपति रिचर्ड निक्सन को वाटरगेट स्कैंडल से बचाने के लिए क्षमादान दिया था. इस मामले में जानकारों की राय बंटी हुई है कि क्या कोई राष्ट्रपति खुद को भी क्षमादान दे सकता है या वह किसी व्यक्ति को बिना उसका अपराध जाने भी ‘जनरल पार्डन’ दे सकता है.\nराष्ट्रपति डोनाल्ड ट्रंप ने 23 दिसंबर को 26 लोगों को ‘पार्डन’ किया है और तीन लोगों की सज़ा ‘कम्यूट’ की है. इससे पहले उन्होंने 22 दिसंबर को भी 15 लोगों को ‘पार्डन’ किया था और पांच लोगों की सज़ा ‘कम्यूट’ की थी. डोनाल्ड ट्रंप अब तक कुल 94 लोगों को क्षमादान दे चुके हैं. हार्वर्ड लॉ स्कूल के प्रोफेसर जैक गोल्डस्मिथ के मुताबिक 22 दिसंबर तक ट्रंप ने जिन 65 लोगों को क्षमादान दिया था उनमें से 60 लोग (90 फीसदी से ज्यादा) ऐसे हैं जो उन्हें निजी या राजनीतिक लिहाज से फायदा पहुंचा सकते हैं. इस मामले में कोई निश्चित डाटा उपलब्ध नहीं है लेकिन जानकारों का कहना है कि ट्रंप से पहले के राष्ट्रपतियों ने इतनी बड़ी संख्या में ऐसे लोगों को क्षमादान नहीं दिया जो उन्हें इतना सीधा फायदा पहुंचा सकते थे.\nडोनाल्ड ट्रंप और उनसे पहले के 11 राष्ट्रपतियों की बात करें तो इनमें सबसे ज्यादा क्षमादान पूर्व राष्ट्रपति बराक ओबामा ने दिये. उन्होंने अपने कार्यकाल में कुल 1927 लोगों को ‘पार्डन’ किया या उनकी सज़ा ‘कम्यूट’ की. ओबामा ने 2017 में ओवल ऑफिस (अमेरिकी राष्ट्रपति का दफ्तर) में बिताए अपने आखिरी दिन 330 लोगों की सज़ा कम्यूट की जो एक रिकॉर्ड है. उनके द्वारा ज्यादातर ऐसे लोगों की सज़ा माफ की गई जो ड्रग्स से जुड़े अपराधों में जेल में थे. ओबामा के मुकाबले जॉर्ज बुश ने केवल 200 लोगों को ही क्षमादान दिया. इस मामले में उनके सबसे विवादित फैसलों में तब के अमेरिकी उपराष्ट्रपति डिक चेनी के चीफ ऑफ स्टाफ स्कूटर लिबी की सज़ा को माफ करना था. बुश से पहले बिल क्लिंटन ने कुल 456 लोगों को क्षमादान दिया था. उन्होंने अपने कार्यकाल के आखिरी घंटों में जिन 175 से ज्यादा लोगों को माफ किया उनमें उनके भाई रोजर क्लिंटन और मार्क रिच भी शामिल थे. मार्क रिच कर की चोरी के मामले में देश छोड़कर भाग गये थे. कहा जाता है कि क्लिंटन के चुनाव प्रचार के लिए उन्होंने दिल खोलकर दान दिया था.\nराष्ट्रपति द्वारा क्षमादान के लिए अमेरिका के न्याय विभाग के कुछ दिशानिर्देश भी हैं, लेकिन न्यूयॉर्क टाइम्स के मुताबिक डोनाल्ड ट्रंप द्वारा दिये गये क्षमादानों में से आधे से ज्यादा उन पर खरे नहीं उतरते हैं. अखबार के मुताबिक राष्ट्रपति डोनाल्ड ट्रंप ने अपने ऐसे सहयोगियों को, जो किसी भी तरह की जांच में फंसे हुए हैं, क्षमादान का लालच दिखाया था ताकि ऐसे मामलों में उनका मुंह बंद रखा जा सके जिनमें ट्रंप फंस सकते हैं.


Farmers to participate in two-day protest rally in Delhi in November, Know what is the reason - क्या दिल्ली में फिर होगा किसान आंदोलन? इस तारीख को दिल्ली में जुटेंगे देश भर के किसान\nहोमदेशक्या दिल्ली में फिर होगा किसान आंदोलन? इस तारीख को दिल्ली में जुटेंगे देश भर के किसान\nदेश भर के किसान अपनी मांगों को लेकर एक बार फिर दिल्ली का रुख करेंगे. अखिल भारतीय किसान संघर्ष समिति के बैनर तले देश भर के किसान दिल्ली पहुंचेंगे.\nख़बर न्यूज़ डेस्क, Updated: 25 अक्टूबर, 2018 7:48 PM\nपिछले महीने ही भारतीय किसान यूनियन के बैनर तले किसान संगठनों ने एकजुट होकर दिल्ली मार्च किया था. (फाइल फोटो)\nयह भी पढ़ें : स्वामीनाथन कमेटी की 8 मुख्य सिफारिशें, जिसकी चर्चा हर किसान आंदोलन के समय होती है\nयह भी पढ़ें : सरकार के लिए नया सिर दर्द, अब RSS से जुड़े किसान संगठन ने दी हड़ताल की धमकी, कहा...\nVIDEO : किसान बजट का कच्चा चिट्ठा, सरकारी एलान की जमीनी हकीकत\nfarmers protestFarmers Protest in DelhiFarmers Protest in november


Allahabad High Court का बड़ा फैसला, विपरीत धर्म में शादी करने वाले जोड़े...\nकोर्ट (Allahabad High Court) ने विपरीत धर्मों के बालिग जोड़े की शादीशुदा जिंदगी, स्वतंत्रता व निजता में सरकार या किसी भी व्यक्ति को हस्तक्षेप करने का अधिकार नहीं दिया है.\nइलाहाबाद हाईकोर्ट (Allahabad High Court) ने केंद्र सरकार को समान नागरिक संहिता लागू करने के सुप्रीम कोर्ट के निर्देश पर विचार करने का निर्देश दिया है. कोर्ट ने कहा कि अवैध धर्म परिवर्तन कानून-2021 विपरीत धर्म मानने वाले जोड़े को शादी करने पर रोक नहीं लगाता. निबंधक को यह अधिकार नहीं है कि वह जिला प्राधिकारी से धर्म परिवर्तन की अनुमति नहीं लिए जाने के आधार पर शादी का पंजीकरण रोके. कोर्ट ने कहा जिला प्राधिकारी का धर्म परिवर्तन का अनुमोदन बाध्यकारी नहीं, निर्देशात्मक है.\nकोर्ट (Allahabad High Court) ने विपरीत धर्मों के बालिग जोड़े की शादीशुदा जिंदगी, स्वतंत्रता व निजता में सरकार या किसी भी व्यक्ति को हस्तक्षेप करने का अधिकार नहीं दिया है. कोर्ट ने पुलिस को विपरीत धर्मों के शादीशुदा बालिग जोड़े को जरूरत के मुताबिक सुरक्षा व संरक्षण देने का निर्देश दिया है. साथ ही विवाह पंजीकरण अधिकारी को जिला प्राधिकारी के अनुमोदन का इंतजार न कर तत्काल पंजीकरण करने का निर्देश दिया है. यह आदेश न्यायमूर्ति सुनीत कुमार ने मायरा उर्फ वैष्णवी विलास शिर्शिकर, जीनत अमान उर्फ नेहा सोटी सहित अंतरधार्मिक विवाह करने वाले 17 जोड़ो की याचिका को स्वीकार करते हुए दिया है.\nAllahabad High Court ने कहा- पक्षकारों को सिविल व आपराधिक कार्यवाही करने का अधिकार\nAllahabad High Court ने कहा कि यदि किसी ने धोखाधड़ी या गुमराह किया है तो पक्षकारों को सिविल व आपराधिक कार्यवाही करने का अधिकार है. कोर्ट ने राज्य सरकार को आदेश का पालन करने के लिए सर्कुलर जारी करने का आदेश दिया है. कोर्ट ने महानिबंधक को आदेश की प्रति केंद्र सरकार के विधि मंत्रालय व प्रदेश के मुख्य सचिव को अनुपालनार्थ भेजने का भी निर्देश दिया है. कोर्ट ने सभी कानूनी मुद्दों पर विचार करते हुए कहा है कि समाज, सामाजिक व आर्थिक बदलावों के दौर से गुजर रहा है. सख्त कानूनी व्याख्या संविधान की भावना को निरर्थक कर देगी. अनुच्छेद-21 के अंतर्गत जीवन की स्वतंत्रता व निजता के अधिकार की गारंटी है. नागरिकों को अपनी व परिवार की निजता की सुरक्षा का अधिकार है.\nविपरीत धर्मों के जोड़े को शादी करने के लिए परिवार, समाज, सरकार या अन्य किसी की अनुमति लेने की जरूरत नहीं है.2बालिग जोड़े यदि विवाह के लिए सहमत होते हैं तो ऐसी शादी वैध होगी. अधिकारी विवाह पंजीकरण करने से इनकार नहीं कर सकते. धर्म परिवर्तन से पूर्व सरकारी अनुमति के लिए बाध्य नहीं कर सकते. कोर्ट (Allahabad High Court) ने कहा कि प्रत्येक व्यक्ति को अपना जीवन साथी चुनने का अधिकार है. यह मान्यताओं या विश्वास का विषय नहीं है.\nसंविधान एक जीवित वस्तु है (Allahabad High Court). समाज में बदलाव के साथ संविधान में भी बदलाव किया जा सकता है. संविधान एक पत्थर नहीं, जिसमें बदलाव न किया जा सके. संविधान व्याकरण नहीं, दर्शन है. पिछले 70 सालों में 100 से अधिक बदलाव किए जा चुके हैं. संविधान का अनुच्छेद-21 सभी नागरिकों को अपनी पसंद का जीवन साथी चुनने का अधिकार देता है.\nallahabad high court High Court's big decision illegal religion marriage of opposite religion विपरीत धर्म\nउत्तराखंड: सीएम पुष्कर ने शहीद जवान विपिन सिंह को दी श्रद्धांजलि, कहा- परिजनों को राज्य सरकार द्वारा हर संभव मदद\nPM मोदी कर रहे मन की बात, कोरोना की बिगड़ती स्थिति पर कर सकते हैं चर्चा


मुसाफिर हूँ यारों: एक साइकिल यात्रा- जयपुर- किशनगढ- पुष्कर- साम्भर- जयपुर\n65 किलोमीटर बाद दूदू तक हकीकत पता चलने लगी। सडक किनारे होटलों की कोई कमी नहीं है, यहीं कहीं बैठकर लंच किया गया। होटलों की तारीफ करता हूं मैं यहां, क्योंकि मैंने आज तक हरिद्वार रोड और चण्डीगढ रोड के होटल व ढाबे ही देखे थे। यहां खाने की क्वालिटी तो जानदार है ही, लगता है कि होटल वालों को जमीन थोक में मिली है। दूदू में ही घोषित हो गया कि किशनगढ से आगे नहीं जाना है। किशनगढ अभी भी करीब 40 किलोमीटर और है। मैं साढे बारह किलोमीटर प्रति घण्टे की स्पीड से साइकिल चला रहा था। इसी स्पीड में बार-बार रुकना और चाय-लंच करना भी शामिल था।\nदिल्ली से चलते समय मैंने साइकिल में कैरियर लगवाया था। पीछे वाले पहिये में एक तरफ गियर असेम्बली है और दूसरी तरफ डिस्क ब्रेक, तो कैरियर लगाने के लिये बिल्कुल भी फालतू जगह नहीं थी। साइकिल का ऑरिजिनल डिटैचेबल एक्सेल निकालकर उसकी जगह दूसरा एक्सेल डाला गया, जो पहले वाले से ज्यादा लम्बा था। इसके बावजूद भी एक्सेल पर कैरियर लगाने की जगह नहीं बनी। लेकिन कैरियर लगाना जरूरी था। साइकिल वाले ने हाथ खडे कर दिये कि असम्भव। लेकिन यहां भी मैकेनिकल इंजीनियर हैं, उसके साथ खुद लगकर ‘इंजीनियरिंग’ की, तब जाकर कैरियर लग पाया। लेकिन इस पर कोई आदमी नहीं बैठाया जा सकता, केवल थोडा बहुत सामान ही रखा जा सकता है। इसका एक नुकसान और हुआ कि कैरियर की ब्रेक की तरफ वाली डण्डी ने ब्रेक पर अनावश्यक दबाव देना शुरू कर दिया, जिससे ब्रेक का सन्तुलन बिगड गया। हालांकि इसके लिये भी जी-तोड ‘इंजीनियरिंग’ की गई, लेकिन पूरी तरह यह समस्या खत्म नहीं हुई। नतीजा? पिछला ब्रेक हर समय मामूली सा लगा रहने लगा। यह इतना मामूली था कि ना के बराबर समझा जाये। जयपुर से अजमेर जाते हैं तो देखने में तो सडक समतल में ही लगती है, लेकिन कुल मिलाकर चढाई है। सडक बिल्कुल समतल दिखाई देती है, लेकिन साइकिल चलाते समय तुरन्त पता चल जाता है कि मामूली सी चढाई है। चूंकि आंखे समतल सडक की सूचना भेज रही थीं, इसलिये दिमाग ने आंखों का पक्ष लिया और निर्देश दे दिया कि ब्रेक गडबड कर रहे हैं। ब्रेक लग रहे हैं, इसलिये साइकिल चलाने में मेहनत ज्यादा लगानी पड रही है। एक जगह साइकिल लिटाकर आधा पौना घण्टा लगाकर पिछले ब्रेक में ‘ठोका-पीटी’ भी की गई। किशनगढ से दस किलोमीटर पहले पूरी तरह चित्त हो गया। फिर भी किसी तरह अन्धेरा होने तक किशनगढ पहुंच गया। आज पहले ही दिन मामूली चढाई पर 105 किलोमीटर साइकिल चलाई। दो सौ रुपये में कमरा ले लिया। साइकिल देखते ही होटल वाले को भी हुडक लग गई, बोला कि भाई, मैंने जिन्दगी में कभी गियर वाली साइकिल नहीं चलाई। मैं उसका इशारा समझ गया और बोला कि जा चला ले। साइकिल की बडी तारीफ हुई, जब यह किशनगढ के बाजार में तीव्र चढाई पर आसानी से चढ गई। और उतराई में डिस्क ब्रेक की महिमा का बखान हुआ।\nकल से सबक लेकर आज मात्र पुष्कर तक ही जाने का लक्ष्य रखा। यहां से पुष्कर 40 किलोमीटर है। मैंने पुष्कर जाने के लिये अजमेर बाइपास का इस्तेमाल किया, इससे अजमेर शहर में नहीं घुस पाया। कल की थकान के कारण आज मात्र 40 किलोमीटर ही साइकिल चलाई, अगले दिन तो हाथ भी नहीं लगाया। तीसरे दिन तक यानी 24 नवम्बर तक मैं फिर से लम्बी दूरी के लिये तैयार हो चुका था।\nमैं पूरी तरह गूगल मैप पर आश्रित होकर चल रहा था। इसमें रूपनगढ के स्थान पर रूपनगर लिखा हुआ था। मैंने एक लडके से रूपनगर के बारे में पूछा, तो उसने मना कर दिया कि यहां कोई रूपनगर नहीं है। आखिरकार जब पूछा कि यह सडक कहां जा रही है, तो बोला कि रूपनगढ, तब गूगल की गलती का पता चला। यहां से रूपनगढ बीस किलोमीटर है। रास्ता बहुत अच्छा है, बस रूपनगढ से कुछ पहले दो-तीन किलोमीटर के लिये टूटा हुआ था।\nरूपनगढ में किशनगढ से आने वाला स्टेट हाइवे नम्बर सात मिल जाता है। दोपहर बाद तीन बजे मैं रूपनगढ में था। यहां से साम्भर लेक करीब चालीस किलोमीटर दूर है। अगर मैं जी-तोड मेहनत करके 15 की स्पीड से चलूंगा तो छह बजे तक पहुचूंगा। लेकिन तीन घण्टे तक 15 की स्पीड से चलना काफी मुश्किल है, इसलिये साम्भर लेक पहुंचने में सात साढे सात बजने तय हैं।\nएक से पूछा तो पता चला कि वह सदाबहार सडक है। और जब चलना शुरू किया तो वाकई आनन्द आ गया। चूंकि जयपुर से अजमेर की तरफ चढाई है, तो अजमेर से इस तरफ ढलान है, इसलिये साइकिल बडी हल्की दौडी जा रही थी। जल्दी ही अन्धेरा हो गया, लेकिन सडक पर इतना यकीन था कि कहीं भी गड्ढा नहीं मिला। टॉप गियर में चली इस पर साइकिल।\nआज करीब 110 किलोमीटर साइकिल चलाई। 25 नवम्बर 2012\nआज सुबह उठकर सबसे पहले शाकुम्भरी माता की तरफ चल दिया। यह साम्भर लेक कस्बे से 23 किलोमीटर दूर है। पूरा रास्ता झील के किनारे किनारे होकर जाता है। View Larger Map\nजोबनेर के बाद बिल्कुल सत्यानाशी सडक मिली। यह हाल कालवन तक रहा। कालवन से आगे सडक फिर से चकाचक आ गई। बाइपास होते हुए बेनाड रोड पर विधान के घर पहुंचने में साढे आठ बज गये। पिछले दो दिनों में 200 किलोमीटर से भी ज्यादा साइकिल चलाई गई। जी भरकर थका हुआ था। हालांकि अगले दिन विधान ने मोटरसाइकिल उठा ली और हम भानगढ चले गये।\nVidhan ChandraJanuary 3, 2013 at 7:18 PMफोटो सुन्दर है , सायकिल यात्रा में आई कठिनाइयों का रोचक वर्णन !!ReplyDeleteमसिजीवीJanuary 3, 2013 at 7:56 PMआनन्‍द आ गया पढ़कर ReplyDeleteप्रवीण पाण्डेयJanuary 3, 2013 at 9:04 PMजब राह बिगड़े तो भटकना निश्चय है।ReplyDeleteदर्शन कौर धनोयJanuary 3, 2013 at 10:59 PMबहुत खूब ! यात्रा का आन्नद आ गया ....इस पोस्ट में साईकिल पुराण पसंद आया ...हिरोइन की तरह कभी लेटी हुई ? कभी बैठी हुई ? कभी सुस्ताते हुए ? कभी भागते हुए ? साइकिल हिरोइन ने जमकर काम किया ...ReplyDeleteअनूप शुक्लJanuary 4, 2013 at 7:41 AMबहुत खूब! अपनी साइकिल यात्रा के किस्से याद आ गये।ReplyDeleteDJ_knightJanuary 5, 2013 at 12:35 AMमजेदार यात्रा रही. वो जोबनेर से आगे "कालवन" नहीं "कालवाड़" है. अजीब नाम है क्या करें....ReplyDeleteamitgodaApril 19, 2013 at 9:28 PMहमने किशनगढ़ में खाना खाया था, थोडा तीखा था मगर था बढ़िया, सबसे ज्यादा पसंद आये वहा के पापड़,ReplyDeleteAdd commentLoad more...


Hate will not Be Able to Extinguish the Light of Humanity नफरत की आंधी नहीं बुझा पायेगी इंसानियत की शमा को | Ram Puniyani | New Age Islam | Islamic News and Views | Moderate Muslims & Islam\nSat Jul 02 2022, 09:05 AM\nHindi Section ( 25 May 2020, NewAgeIslam.Com)\nHate will not Be Able to Extinguish the Light of Humanity नफरत की आंधी नहीं बुझा पायेगी इंसानियत की शमा को\nइस समय हमारा देश कोरोना महामारी की विभीषिका और उससे निपटने में सरकार की भूलों के परिणाम भोग रहा है. इस कठिन समय में भी कुछ लोग इस त्रासदी का उपयोग एक समुदाय विशेष का दानवीकरण करने के लिए कर रहे हैं. नफ़रत के ये सौदागर, टीवी और सोशल मीडिया जैसे शक्तिशाली जनसंचार माध्यमों के जरिये धार्मिक अल्पसंख्यकों के खिलाफ अभियान चला रहे हैं. इस अभियान में फेक न्यूज़ एक बड़ा हथियार है. यह सब देख कर किसी को भी ऐसा लग सकता है कि दोनों समुदायों के बीच इतनी गहरी खाई खोद दी गई है कि उसे भरना असंभव नहीं तो बहुत कठिन ज़रूर है. परन्तु इस अँधेरे में भी आशा के एक किरण है. और वह है दोनों समुदायों के लोगों का एक दूसरे की मदद के लिए आगे आना.\nसांप्रदायिक सौहार्द की सबसे मार्मिक घटना अमृत और फारूख से जुड़ी है. वे एक ट्रक से सूरत से उत्तरप्रदेश जा रहे थे. रास्ते में अमृत बीमार पड़ गया और अन्य मजदूरों ने संक्रमण के डर से उसे आधी रात को ही रास्ते में उतार दिया. परन्तु वह अकेला नहीं था. उसका साथी फारूक भी उसके साथ ट्रक से उतरा. उसने सड़क किनारे अमृत को अपनी गोद में लिटाया और मदद की गुहार लगाई. अन्य लोगों ने उसकी मदद की और जल्दी ही एक एम्बुलेंस वहां आ गई, जिसने अमृत को अस्पताल पहुँचाया.\nएक अन्य घटना में एक मजदूर, जिसका बच्चा विकलांग था, ने एक अन्य मज़दूर की साइकिल बिना इज़ाज़त के ले ली. उसने एक कागज़ पर यह सन्देश भी छोड़ा कि उसे उसके बच्चों के साथ दूर जाना है और उसके पास इसके अलावा कोई रास्ता नहीं है कि वह साइकिल चुरा ले. साइकिल के मालिक प्रभु दयाल ने इसका जरा भी बुरा नहीं माना. साइकिल ले जाने वाले शख्स का नाम था मोहम्मद इकबाल खान. मुंबई के सेवरी में पांडुरंग उबाले नामक एक बुजुर्ग की अधिक उम्र और अन्य बीमारियों से मौत हो गई. लॉकडाउन के कारण उसके नजदीकी रिश्तेदार उसके घर नहीं पहुँच सके. ऐसे में उसके मुस्लिम पड़ोसी आगे आये और उन्होंने हिन्दू विधि-विधान से उसका क्रियाकर्म किया. इसी तरह की घटनाएं बैंगलोर और राजस्थान से भी सामने आईं. दिल्ली के तिहाड़ जेल में हिन्दू बंदियों ने अपने मुसलमान साथियों के साथ रोज़ा रखा. पुणे में एक मस्जिद (आज़म कैंपस) और मणिपुर में एक चर्च को क्वारेंटाइन केंद्र के रूप में इस्तेमाल के लिए अधिकारियों के हवाले कर दिया गया. दिल को छू लेने वाले एक अन्य घटनाक्रम में, एक मुस्लिम लड़की ने एक हिन्दू घर में शरण ली और मेज़बानों ने तड़के उठ कर उसके लिए सेहरी का इंतजाम किया.\nऐसे और भी कई उदाहरण दिए जा सकते हैं. यह भी साफ़ है कि ऐसी असंख्य घटनाएं देश के अलग-अलग हिस्सों में हुईं होंगीं उनमें से बहुत कम मीडिया में स्थान पा सकी होंगीं. कोरोना के हमले के बाद से जिस तरह का माहौल बनाया जा रहा था, जिस धड़ल्ले से कोरोना बम और कोरोना जिहाद जैसे शब्दों का इस्तेमाल हो रहा था उससे ऐसा लग रहा था कि सांप्रदायिक तत्त्व हिन्दुओं और मुसलमानों को एक दूसरे का दुश्मन बनाने के अपने अभियान में सफल हो जाएंगे. परन्तु अंततः यह सिद्ध हुआ कि नफरत फैलाने वाले भी मनुष्य की मूल प्रवृत्ति पर विजय प्राप्त नहीं सकते. धार्मिक राष्ट्रवादियों की लाख कोशिशों के बाद भी वह बंधुत्व और सद्भाव, जो हमारे स्वाधीनता संग्राम की विरासत है, मरा नहीं है. वह लोगों के दिलों में जिंदा है.\nभारतीय संस्कृति मूलतः साँझा संस्कृति है जो विविधताओं को अपने में समाहित कर लेती है. भारत के मध्यकालीन इतिहास को अक्सर एक स्याह दौर के रूप में प्रस्तुत किया जाता है. सम्प्रदायवादी लेखक उसे एक ऐसे दौर के रूप में चित्रित करते हैं जिसमें हिन्दुओं को घोर दुःख भोगने पड़े. परन्तु यही वह दौर था जब भक्ति परंपरा फली-फूली और भारतीय भाषाओं में विपुल साहित्य सृजन हुआ. यही वह दौर था जिसमें राजदरबारों की भाषा फारसी और जनता की भाषा अवधी के मेल से उर्दू का जन्म हुआ. यही वह दौर था जब गोस्वामी तुलसीदास ने भगवान राम की कथा एक जनभाषा में लिखी. तुलसीदास ने अपनी आत्मकथा ‘कवितावली’ में लिखा है कि वे मस्जिद में सोते थे. उसी दौर में अनेक मुस्लिम कवियों ने हिन्दू देवी-देवताओं की शान में अद्भुत रचनाओं का सृजन किया. रहीम और रसखान ने भगवान श्रीकृष्ण पर जो कविताएँ लिखीं हैं उनका कोई जोड़ नहीं है.\nहमारे देश के खानपान, पहनावे और सामाजिक जीवन पर इन दोनों धर्मों की छाप स्पष्ट देखी जा सकती है. भारतीयों के जीवन पर ईसाई धर्म का असर भी सबसे सामने है. यह हिन्दुओं और मुसलमानों के बीच प्रेमपूर्ण रिश्तों का प्रतीक ही तो है कि जहां कई मुसलमान कबीर जैसे भक्ति संतों के अनुयायी हैं वहीं अनेक हिन्दू सूफी संतों की दरगाहों पर चादर चढ़ाते हैं. हिंदी फिल्में भी इस साँझा संस्कृति को प्रतिबिंबित करतीं हैं. कितने ही मुस्लिम गीतकारों ने दिल को छू लेने वाले भजन लिखे हैं. इनमें से मेरा सबसे पसंदीदा है ‘मन तड़फत हरि दर्शन को आज’. इस भजन को शकील बदायूंनी ने लिखा था, संगीत दिया था नौशाद ने और गाया था मुहम्मद रफ़ी ने.\nहिन्दू और मुस्लिम संप्रदायवादियों और अंग्रेजों की लाख कोशिशों के बाद भी हमारे स्वाधीनता आन्दोलन का मूल चरित्र बना रहा. सभी धर्मों के लोगों ने कंधे से कंधा मिलाकर यह लड़ाई लड़ी. कई रचनकारों ने विविध समुदायों के मेल के शब्दचित्र खींचे है. स्वाधीनता आंदोलन के दौरान और देश के बंटवारे के बाद जो सांप्रदायिक हिंसा फैली, उसे नियंत्रित करने में गणेश शंकर विद्यार्थी से लेकर महात्मा गाँधी तक ने महती भूमिका निभाई.\nगुजरात में वसंत राव हेंगिस्ते और रजब अली नामक दोस्तों ने सांप्रदायिक पागलपन के खिलाफ लडाई में अपनी जान गंवा दी. आज की सरकार को हिन्दुओं और मुसलमाओं का एका, उनके बीच प्रेम और सौहार्द मंज़ूर नहीं है. और यही कारण है कि वो शहरों (इलाहाबाद, मुग़लसराय) तक के नाम बदल रही है.\nहमारे समाज की रग-रग में प्रेम और सांप्रदायिक सौहार्द है. कोरोना काल में हमें हमारी संस्कृति के इसी पक्ष के दर्शन हो रहे हैं.


क्या भगवान वाकई मे चहु ओर है? एक प्रयोग - Tathastu\nHome / Unlabelled / क्या भगवान वाकई मे चहु ओर है? एक प्रयोग\nTathastu February 02, 2019\nक्या भगवान चारो ओर है।\nवैसे तो उनके अनेको नाम है पर भगवान ईस्वर प्रभु प्रमुख रूप से चलन मे आते है। भागवत गीता मे कृष्ण ने स्वयं को भगवान कहा है और स्वयं को सर्वव्यापी कहा है। कृष्ण ने स्वयं को ब्रममंड के कन कन स्थापित कहा है।\nपर क्या वाकई मे भगवान चहु ओर व्याप्त है या फिर हम मनुस्य भर्मित है या सत्य से की भगवान चहु ओर व्याप्त है। भगवान का ना तो कोई रूप है ना आकार। जो भी रूप और आकार है वह हमारे द्वारा ही बनाया हुआ है। हम भगवान को वैसा ही पाते है जैसे हम खुद है।\nअगर कोई गोरा व्यक्ति भगवान की तस्वीर बनाएगा तो वह भगवान को गोरा दिखायेगा। अगर कोई काला व्यक्ति भगवान की तस्वीर बनाएगा तो वह भगवान को काला दिखायेगा। और अगर घोड़े गधे भी भगवान की तस्वीर बना पाते तो भी घोड़े और गधे ही बनायेगे।\nसंसार मे सभी जगह भगवान के अस्तित्व की जाहिर करने के लिए मंदिर मस्ज़िद गिरिजाघर आदि बना दिये गए है। पर ये सभी आखों कानो ओर हमारे शारीरिक अंगों को प्रभावित कर सकते है पर आत्मा को नही। आत्मा को प्रभावित करने के लिए क्या?\nआत्मा ही वह तत्व है जिससे भगवान की खोज की जा सकती है और इस खोज मे आत्मा को किसी भौतिक तत्व की आवस्यकता नही होती। इसी खोज मे औऱ भगवान के अस्तित्व को समझने के लिए मैंने एक बहुत ही साधारण सा प्रयोग किया।\nमैं अपनी दैनिक चर्या के अंतर्गत भगवान की पूजा अर्चना करता रहा था पर भगवान की मूर्ति के सामने भगवान के दर्शन करते हुए। कुछ दिन पस्चात मैंने भगवान के पूजन मैं थोड़ा सा परिवर्तन किया। इस बार मैंने पूजा भगवान को पीठ दिखाकर की। और मैंने पाया कि मेरा मन भगवान के ध्यान मे लग ही नही पा रहा था। बार बार ध्यान मूर्ति की तरफ ही जा रहा था। कुछ दिन बाद मुझे ये आभास हो गया कि मुझे मूर्ति की तरफ ही पूजा करनी होगी। पर फिर भी मैंने प्रयोग को निरंतर करने का निर्णय लिया।\nकुछ दिन बाद मुझे आभास होना आरम्भ हुआ कि अब मूर्ति की तरफ ध्यान कम होने लगा और भगवान के ध्यान मे ज्यादा लगने लगा था। और धीरे धीरे कुछ महीनों मे पूरी तरह से ध्यान भगवान पे केंदित होने लगा। इस तरह मुझे इस बात का पूरी तरह से स्पस्टीकरण मिल गया कि भगवान चहु ओर है।\nये बस हमारे अभ्यास पर निर्भर करता है कि हम किस प्रकार का अभयास करते है। इसलिए तपस्वी जंगलो ओर पहाड़ो मे कही भी बैठ कर भगवान का ध्यान किया करते थे औऱ भगवान के पूर्ण स्वरूप को प्राप्त कर लिया करते थे।\nभगवान चहु ओर है। आपका क्या अनुभव है।\nक्या भगवान वाकई मे चहु ओर है? एक प्रयोग Reviewed by Tathastu on February 02, 2019 Rating: 5


Team india congratulated by virender sehwag vvs laxman test series win sydney - टीम इंडिया की जीत के बाद कई दिग्गज खिलाड़ियों ने की तारीफ, देखें किसने क्या कहा\nटीम इंडिया को ऑस्ट्रेलिया पर टेस्ट सीरीज में जीत हासिल करने पर बधाई मिल रही है.\nPublished: January 7, 2019 3:28 PM IST\nऑस्ट्रेलिया को हराने के बाद भारतीय टीम को कई पूर्व दिग्गज खिलाड़ियों ने बधाई दी.\nनई दिल्ली : ऑस्ट्रेलिया को टेस्ट सीरीज में हराने के बाद टीम इंडिया की काफी तारीफ की जा रही है. यहां तक पूर्व दिग्गज खिलाड़ियों ने भी खुलकर तारीफ की. भारतीय टीम को सोशल मीडिया पर बधाई दी जा रही है. बिशन सिंह बेदी ने कहा, ‘‘भारतीय टीम को दक्षिण अफ्रीका और इंग्लैंड की हार से उबरकर इस शानदार जीत के लिये बधाई. ऑस्ट्रेलिया को उसकी सरजमीं पर हराना वास्तव में उल्लेखनीय उपलब्धि है. चेतेश्वर पुजारा और जसप्रीत बुमराह ने निरंतरता दिखायी. पूरी टीम की प्रतिबद्धता से मिली जीत.’’\nवीवीएस लक्ष्मण ने कहा, ‘‘ऑस्ट्रेलिया में इस ऐतिहासिक जीत के लिये भारतीय टीम को बधाई. यह संपूर्ण टीम के प्रयासों का नतीजा है. खिलाड़ियों ने मैदान पर जो कुछ किया वह आनंद और संतुष्टि की असीम अनुभूति प्रदान करता है. आओ इस विशेष जीत का जश्न मनाएं.’’\nवीरेंद्र सहवाग ने कहा, ‘‘भारतीय टीम को इस यादगार जीत के लिये बधाई. प्रत्येक भारतीय क्रिकेट प्रेमी को इस जीत पर बहुत गर्व होगा. टीम के प्रत्येक सदस्य ने विशेष प्रयास से यह परिणाम सुनिश्चित किया.’’\nहरभजन सिंह ने कहा, ‘‘मुझे आप पर गर्व है. ऑस्ट्रेलिया में सीरीज जीतने पर भारतीय टीम को बधाई. मैन आफ द सीरीज चेतेश्वर पुजारा भारतीय बल्लेबाजी की रीढ रहे. यह फार्म बरकरार रखो. गेंदबाजी में जसप्रीत बुमराह का जवाब नहीं.’’\nसुरेश रैना ने कहा, ‘‘आखिरी बार आपने कब पहली बार कुछ किया. भारत की ऑस्ट्रेलिया में टेस्ट सीरीज में पहली ऐतिहासिक जीत. भारतीय टीम का बेहतरीन प्रयास. यह भले ही बारिश में खत्म हो गया लेकिन इससे जश्न पर असर नहीं पड़ा. मुझे गर्व है. ’’\nबता दें कि ऑस्ट्रेलिया के पूर्व तेज गेंदबाज मिशेल जॉनसन ने भी टीम इंडिया को बधाई दी. उन्होंने कहा, ‘‘भारतीय क्रिकेट टीम को इतिहास रचने पर बधाई. ऑस्ट्रेलिया में पहली बार जीतना भारत में सभी के लिये गौरवशाली क्षण है. चेतेश्वर पुजारा और पूरे भारतीय गेंदबाजी आक्रमण को इस सीरीज में रोकना मुश्किल रहा. जसप्रीत बुमराह को गेंदबाजी करते हुए देखना रोमांचक रहा.’’\n#AUSvsINDInd vs AusSunil GavaskarSydneyTeam IndiaTest Seriesvirender sehwagVVS Laxman\nPublished Date: January 7, 2019 3:28 PM IST


एन्जिल संख्या 1252 - अर्थ और प्रतीकवाद - 1000-9999\nमुख्य 1000-9999 एन्जिल संख्या 1252 - अर्थ और प्रतीकवाद\nस्वर्गदूत हमेशा लोगों के साथ रहे हैं और उन्होंने हमेशा विभिन्न तरीकों से उनकी मदद करने की कोशिश की है। उन्होंने हमेशा लोगों को सही रास्ता दिखाने और उन्हें सकारात्मक चीजें करने और गलत तरीके से नहीं मुड़ने का निर्देश देने की कोशिश की है।\nएन्जिल्स ने कभी भी इसे सीधे नहीं किया, लेकिन उन्होंने छिपे हुए तरीकों से संदेश दिया जो कि बहुत कम लोग जानते हैं। उन्होंने हमेशा यह संख्याओं के माध्यम से किया क्योंकि संख्याएं उनके छिपे हुए संकेत हैं जिनके माध्यम से वे लोगों को संदेश या सलाह भेजते हैं।\nवे लोगों के संपर्क में आने के अप्रत्यक्ष साधन के रूप में संख्याओं का उपयोग करते हैं।\nवे इन नंबरों का उपयोग किसी को सलाह देने या उसे प्रोत्साहित करने या किसी चीज़ के बारे में उसे चेतावनी देने के लिए करते हैं। लोगों को यह अहसास कराने में सफल होने के लिए कि वे जिस संख्या को देखते हैं, वह अक्सर एक संयोग नहीं है कि वे उस संख्या को सभी स्थितियों में भेज देंगे।\nयह समझने के लिए कि देवदूत आपसे क्या कहना चाहते हैं, आपको उस संख्या पर शोध करने की आवश्यकता है जो उन्होंने आपको भेजी थी और इसके छिपे हुए अर्थ को समझते हैं। आज के पाठ में हम आपको एन्जिल नंबर 1252 के साथ मिलेंगे।\nएंजेल नंबर 1252 - इसका क्या मतलब है?\nएंजेल नंबर 1252 नंबर 1 की विशेषताओं, संख्या2की दोहरी ऊर्जा और संख्या5के प्रभाव से बना है।\nनंबर 1 नई शुरुआत और बेहतर जीवन का प्रतीक हो सकता है।\nनंबर2अनंत का प्रतीक है यह संख्या अंतर्ज्ञान और सहज ज्ञान से संबंधित है। इस नंबर वाले लोग बहुत संवेदनशील और भावुक होते हैं।\nयह संख्या 1252 में2बार दिखाई देती है और इसलिए इसके सभी प्रभाव दोगुने हो जाते हैं और इसकी सभी विशेषताओं में वृद्धि होती है। नंबर5भावनाओं, जरूरतों, हमारे लक्ष्यों और इच्छाओं को संदर्भित करता है।\nयह संख्या उन लोगों को संदर्भित करती है, जो वास्तव में जानते हैं कि वे अपने जीवन से क्या चाहते हैं और इसमें उनकी भूमिका कौन जानता है। इसके अलावा, हम कह सकते हैं कि नंबर5की विशेषता ऐसे लोग हैं जो जिद्दी, धैर्यवान, निरंतर और नई चुनौतियों के लिए तैयार हैं। इन सभी विशेषताओं के साथ हम कह सकते हैं कि संख्या 1252 बहुत शक्तिशाली और रचनात्मक है और इस संख्या में कई नौकरियों के लिए महान प्रतिभा है।\nइसके अलावा, यह संख्या 10 नंबर के साथ जुड़ा हुआ है, क्योंकि उसकी संख्या का योग 10. देता है। इस संख्या में लोग बहुत रचनात्मक हैं और उनमें बहुत सारी प्रतिभाएं हैं जिनका उपयोग जीवन में कई नौकरियों के लिए किया जा सकता है।\nवे हमेशा सकारात्मक होते हैं और उन्हें लगता है कि काम से सब कुछ हासिल किया जा सकता है। वे अभिनय, रंगमंच, संगीत में महान हैं ... उनके पास संगीतकार, कवि, गायक आदि होने के लिए भी एक महान प्रतिभा है।\nप्रत्येक परी संख्या का एक विशेष अर्थ और विशेष विशेषताएं हैं। जिस तरह से आप अपने जीवन का नेतृत्व अब तक कर रहे हैं, उसके आधार पर आप इस तरह के संदेश की उम्मीद कर सकते हैं। 1252 नंबर पर एक संदेश एक संदेश है जो आपको अपनी प्रतिभा का उपयोग करने का समय बताता है और अपने सपनों को सच करने की कोशिश करता है।\nएन्जिल्स आपको बताते हैं कि आपके पास एक सफल बनाने की जबरदस्त प्रवृत्ति है और इसलिए आपको बहुत प्रयास करने की आवश्यकता है। अपने समय की प्रतीक्षा और बर्बाद न करें, लेकिन अब अपनी प्रतिभा को व्यक्त करना शुरू करें और यह निश्चित है कि आप सफल होने में सफल होंगे।\nएंजेल नंबर 1252 और लव\n1252 नंबर की लव लाइफ प्यार, रोमांस और इमोशन से भरपूर है। यह संख्या प्यार की संख्या के रूप में जानी जाती है और इसमें लोगों को एक पूर्ण प्रेम जीवन है।\nइस संख्या में लोग हमेशा अपनी भावनाओं को व्यक्त करते हैं और वे हमेशा उस व्यक्ति से प्यार व्यक्त करने के लिए तैयार होते हैं जिसे वे प्यार करते हैं।\nवे महान रोमांटिक हैं, लेकिन महान आकर्षण भी हैं क्योंकि वे विपरीत लिंग के लोगों पर बहुत प्रभाव छोड़ सकते हैं।\nसंख्या 1252 के बारे में रोचक तथ्य\nवर्ष 1252 में, यूरोप में चर्च से संबंधित कानूनों को बदल दिया गया था।\nवर्ष 1252 में, कई कृत्यों के लिए मृत्युदंड लगाया गया था।\nजब आप 1252 नंबर देखते हैं तो क्या करें?\nएक परी संख्या 1252 आपको अपनी प्रतिभा दिखाने और सफल बनाने की कोशिश करने का समय बताती है। यह संख्या आपको बताती है कि आपको अपने विचारों को नहीं छोड़ना चाहिए और आपको अपना रचनात्मक पक्ष दिखाने की आवश्यकता है।\nआप बहुत प्रतिभाशाली व्यक्ति हैं और इसलिए आपको इसे दिखाने की पूरी कोशिश करनी होगी। एन्जिल्स आपको बताते हैं कि सफलता समय पर आ जाएगी, और तब तक आपके पास काम करने और काम करने के लिए बहुत कुछ है। यह सबसे महत्वपूर्ण है कि आप वही करें जिससे आप प्यार करते हैं और यह निश्चित है कि आप सफल होंगे।


झारखंड के हेल्थ सेंटर को मिलेंगे ऑक्सीजन कंसंट्रेटर – NEWSWING\n♦पीएम केयर फंड से है 1 लाख ऑक्सीजन कंसंट्रेटर खरीदने की तैयारी\nRanchi : गवर्नमेंट हॉस्पिटल की व्यवस्था को दुरुस्त करने के प्रयास किये जा रहे हैं. इसी कड़ी में अब कम्युनिटी और प्राइमरी हेल्थ सेंटर को ऑक्सीजन कंसंट्रेटर उपलब्ध कराये जायेंगे. कोरोना की तीसरी लहर से निपटने की तैयारी लोकल लेवल पर ही की जायेगी. सीरियस मरीजों को बाहर भेजने की नौबत नहीं आयेगी. इतना ही नहीं कोरोना खत्म होने के बाद भी मरीजों को इसकी सुविधा मिलती रहेगी. बताते चलें कि पीएम केयर फंड से 1 लाख ऑक्सीजन कंसंट्रेटर खरीद कर देशभर में सीएचसी, पीएचसी, एचएससी को दिये जायेंगे. जिसमें झारखंड के हेल्थ सेंटर्स भी शामिल हैं. हालांकि स्वास्थ्य विभाग को जारी किये गये पत्र में यह स्पष्ट नहीं है कि कितने ऑक्सीजन कंसंट्रेटर झारखंड को दिये जायेंगे.\nइसे भी पढ़ें – JAC की 10वीं व 12वीं की परीक्षाएं रद्द\nप्रॉपर इस्तेमाल के लिए दी जायेगी ट्रेनिंग\nऑक्सीजन कंसंट्रेटर की सप्लाई किये जाने से पहले राज्य के एनएचएम ने हेल्थ केयर प्रोफेशनल्स और फ्रंटलाइन वर्कर्स को ट्रेनिंग देने को लेकर पत्र लिखा है. इसके लिए नोडल ऑफिसर को भी जिम्मेवारी सौंप दी गयी है. जिससे ऑक्सीजन कंसंट्रेटर का प्रॉपर इस्तेमाल हो सके. पहले स्टेट लेवल के अधिकारियों की ट्रेनिंग करायी जायेगी. इसके बाद जिले और हेल्थ सेंटर लेवल पर ट्रेनिंग दी जायेगी.\nऑपरेशन के लिए बिजली की व्यवस्था\nऑक्सीजन कंसंट्रेटर के इस्तेमाल के लिए हेल्थ सेंटर पर पावर सप्लाई की जरूरत होगी. ऐसे में निर्बाध बिजली मिलती रहे इसके लिए ग्रिड से पावर सप्लाई, सोलर पावर या फिर जेनरेटर की व्यवस्था करने का आदेश दिया गया है. साथ ही यह भी निर्देश दिया गया है कि पहाड़ी और ट्राइबल इलाकों में ऑक्सीजन कंसंट्रेटर को प्रायरिटी दी जाये. जिससे वहां के लोगों को इसका तत्काल लाभ मिल सके.\nइसे भी पढ़ें – अर्जुन मुंडा ने किया कोविड अस्पताल व ऑक्सीजन प्लांट का निरीक्षण\nएक हफ्ते में मनरेगा के 200 करोड़ की संदिग्ध निकासी, विभाग ने बिठायी जांच


Chanakya Niti In Hindi: चाणक्य के मुताबिक ऐसे मनुष्य का जीवन है व्यर्थ - Chanakya Niti about religion and success kautilya quotes life lesson business tips chanakya mantra lbsd - AajTak\nChanakya Niti In Hindi: चाणक्य के मुताबिक ऐसे मनुष्य का जीवन है व्यर्थ\nकुशल नीतिज्ञ रहे चाणक्य ने अपने नीति शास्त्र यानी 'चाणक्य नीति' में धर्म को लेकर काफी कुछ लिखा है. वो श्लोक के माध्यम से बताते हैं कि किस प्रकार के मनुष्य का जीवन व्यर्थ है और कौन मौत के बाद भी वर्षों तक याद रखा जाता है. आइए जानते हैं इनके बारे में...\n(अपडेटेड 25 जनवरी 2021, 4:02 PM IST)\nमृतो धर्मेण संयुक्तो दीर्घजीवी न संशयः॥\nआचार्य चाणक्य का कथन है कि धर्म से हीन प्राणी को मैं जीते जी मृत समझता हूं. धर्मपरायण व्यक्ति मृत भी दीर्धजीवी है. इसमें कोई संदेह नहीं है.\nचाणक्य इसमें बताते हैं कि मनुष्य दो प्रकार के होते हैं. पहला जीते जी भी मरा हुआ मनुष्य और दूसरा मरकर भी लंबे समय तक जीवित रने वाला मनुष्य. जो मनुष्य अपने जीवन में कोई भी अच्छा काम नहीं करता, अर्थात जिसकी धर्म की झोली ही खाली रह जाती है, ऐसा धर्महीन मनुष्य जिंदा रहते हुए भी मरे हुए मनुष्य के समान है.\nजो मनुष्य अपने जीवन में लोगों की भलाई करता है और धर्म संचय करके मर जाता है, उसे लोग उसकी मृत्यु के बाद भी याद करते रहते हैं. ऐसा ही व्यक्ति मृत्यु के बाद भी यश से लंबे समय तक जीवित रहता है.\nआचार्य चाणक्य यहां व्यक्ति की सार्थकता की चर्चा करते हुए कहते हैं कि धर्म, अर्थ, काम और मोक्ष में से जिस व्यक्ति को एक भी नहीं मिल पाता, उसका जीवन व्यर्थ है.\nचाणक्य कहते हैं कि जो मनुष्य अपने जीवन में न तो कोई धर्म के कार्य करता है, न धनवान बन पाता है, न भोग कर पाता है और न मोक्ष प्राप्त करने का प्रयत्न करता है, उस व्यक्ति का जीवन पूर्ण रूप से बेकार है.


बेबी प्रोडक्ट्स में कौन-से टॉक्सिन्स उसके लिए अनसेफ हैं?\nमार्केट में नवजात शिशुओं से लेकर बड़े बच्चों के लिए कई तरह के बेबी प्रोडक्ट्स मौजूद हैं। इनमें बच्चों के खिलौने, बेबी कॉस्मेटिक व बेबी सुपर फूड जैसे कई उत्पादों का नाम शामिल हैं। अक्सर इन बेबी उत्पादों का जिक्र लुभावने विज्ञापन के जरिए भी लोगों तक पहुंचता रहता है। यहां यह पेरेंट्स के लिए एक चिंता हो सकती है कि कई तरह के बच्चों के उत्पाद में विभिन्न केमिकल्स व अन्य टॉक्सिन होते हैं, जो शिशु की सेहत के लिए हानिकारक हो सकते हैं। इन्हीं के बारे में हम इस लेख में बता रहे हैं।\nटॉक्सिन्स बेबी प्रोडक्ट्स बच्चों के लिए क्यों अनसेफ हैं?\nबच्चों के लिए बनाए जाने वाले उत्पाद को आकर्षक बनाया जाता है। इसके लिए उनके रंग-रूप पर अधिक ध्यान दिया जाता है, जिससे बच्चा आसानी से उस बेबी प्रोडक्ट्स की तरफ आकर्षित हो जाए। खासकर बच्चों के खिलौने से जुड़ी बात करें, तो रिसर्च के अनुसार, इस तरह के उत्पादों को रंगने में कई तरह के टॉक्सिन्स केमिकल्स का इस्तेमाल होता है।\nवहीं, बच्चा खेलते समय अक्सर खिलौने को चबाने व काटने का प्रयास करता है। ऐसे में इनमें मौजूद केमिकल्स बच्चे के शरीर में प्रवेश कर उसे बीमार कर सकते है। लेख में आगे हम ऐसे ही हानिकारक केमिकल्स के बारे में विस्तार से बताने वाले हैं।\nशिशु के स्वास्थ्य पर हानिकारक बेबी प्रोडक्ट्स का प्रभाव\nरिसर्च गेट की इस स्टडी के अनुसार, वयस्कों की तुलना में बच्चों का चयापचय दर धीमा होता है। जब भी बच्चे के शरीर में कोई खाद्य, हानिकारक केमिकल या अन्य कण प्रवेश करता है, तो वह लंबे समय तक शिशु के शरीर में रह सकता है। यह शिशु के आंतरिक अंगों के साथ ही, उनकी कार्य प्रणाली, हड्डी और मस्तिष्क जैसे अंगों और उनके ऊतकों के विकास में बाधा बन सकता है।\nदूसरी तरफ, जन्म के बाद नवजात शिशुओं के आंतरिक अंगों जैसे – किडनी, लिवर और ब्रेन के विकास का चरण धीरे-धीरे व लंबे समय तक चलता रहता है। ऐसे में विभिन्न हानिकारक केमिकल्स न सिर्फ इन अंगों के विकास को प्रभावित कर सकते है, बल्कि उन्हें खराब भी कर सकते हैं। इस वजह से नवजात शिशुओं या छोटे बच्चों के लिए टॉक्सिन्स केमिकल्स युक्त किसी भी प्रोडक्ट्स का इस्तेमाल करना खतरनाक हो सकता है।\nबच्चों के लिए अनसेफ टॉक्सिन्स की सूची\nयहां हम बच्चों के लिए अनसेफ टॉक्सिन्स की सूची दे रहे हैं। ये अनसेफ टॉक्सिन्स बच्चे के लिए तैयार किए गए विभिन्न उत्पादों में मौजूद हो सकते हैं।\n1. डाइऑक्साने (Dioxane) – यह एक तरह का टॉक्सिन्स है, जिसमें सोडियम लॉरथ सल्फेट जैसे तत्व होते हैं, जो कैंसर का जोखिम बढ़ाते है। इनका इस्तेमाल झाग बनाने के लिए किया जाता है, जिस वजह से यह खासतौर पर बच्चों के शैंपू, साबुन व अन्य नहाने के उत्पाद में शामिल हो सकता है।\n2. अमोनियम क्वाटरनरी (Ammonium Quaternary) – इस तरह के कंपाउंड का इस्तेमाल कीटाणुनाशक व सफाई के लिए इस्तेमाल किए जाने वाले स्प्रे में किया जाता है, जो अस्थमा व सांस से जुड़ी बीमारियों का जोखिम बड़ा सकता है।\n3. बेंजाइल एसीटेट (Benzyl Acetate) – इस कैंसर जनिक उत्पाद का इस्तेमाल कपड़ों के मुलायम बनाने व ड्रायर शीट में किया जा सकता है। इसलिए, बच्चों के लिए खरीदे जाने वाले कपड़े व ड्रायर शीट में इसकी मिली हुई मात्रा की जांच जरूर करें।\n4. बिस्फेनॉल ए (Bisphenol A) – इस उत्पाद का इस्तेमाल बच्चों क लिए दूध व पानी की बोतल, खिलौने व पैक्ड फूड के कंटेर बनाने के लिए किया जाता है। यह कैंसर जनक तो होता ही है साथ ही, प्रारंभिक विकास में भी बाधा बन सकता है।\n5. एजो डाई (Azo Dyes) – इस कंपाउंड का इस्तेमाल मुख्यतौर पर कपड़े और चमड़े की वस्तुओं को बनाने में किया जाता है। यह न सिर्फ बच्चे के शरीर में प्रवेश करके उसे बीमार बना सकता है, बल्कि यह स्किन से जुड़ी एलर्जी का भी कारण बन सकता है।\n6. ब्रॉमिनेटेड फ्लेम रिटार्डेंट्स (Brominated Flame Retardants) – आमतौर पर प्लास्टिक, टेक्सटाइल और इलेक्ट्रॉनिक उपकरणों को बनाने में इसका उपयोग किया जाता है। यह बच्चों में लिवर टॉक्सिसिटी का जोखिम बढ़ा सकता है।\n7. थैलेट्स (Phthalates) – रबड़ या प्लास्टिक के खिलौनों को लचीला बनाने के लिए इस कंपाउंड का इस्तेमाल किया जाता है, जो कैंसर के साथ लड़कों में जननांग विकृतियों का जोखिम बढ़ा सकता है।\n8. लेड (Lead) – इसका इस्तेमाल मेटल से बनी वस्तुओं में अधिक किया जाता है, जो कई तरह से बच्चे के आंतरिक अंगों के खराब कर उनका विकास रोक सकता है।\nबच्चे को टॉक्सिन्स बेबी प्रोडक्ट्स से कैसे सुरक्षित रखें?\nकुछ जरूरी बातों का ध्यान रखकर पेरेंट्स अपने बच्चे को टॉक्सिन्स बेबी प्रोडक्ट्स के हानिकारक प्रभाव से बचा सकते हैं। साथ ही वे मनपसंद बेबी प्रोडक्ट्स का इस्तेमाल भी कर सकते हैं, जैसे:\nमाता-पिता जब भी अपने बच्चे के लिए कोई उत्पाद खरीदें, तो बच्चे की उम्र और उसकी आवश्यकता का ध्यान रखें। उदाहरण के लिए अगर बच्चा बहुत छोटा है या उसके दांत निकल रहे हैं, तो ऐसी अवस्था में बच्चे को मेटल, लेदर या प्लास्टिक से बने खिलौने व अन्य उत्पादों की पहुंच से दूर रखें।\nबच्चे के नहाने व अन्य स्किन और हेयर केयर प्रोडक्ट्स में मिली सामग्रियों व उनकी मात्रा की जांच करें। हमेशा किसी भरोसेमंद ब्रांड का उत्पाद ही अपने बच्चे के लिए खरीदें।\nवहीं, बच्चों के सुरक्षित आहार की बात करें, तो सीडीसी के अनुसार, शिशुओं को6माह तक सिर्फ मां का दूध पिलाएं। बढ़ती उम्र के अनुसार उनके आहार में ताजे फलों, सब्जियों, बीन्स व अन्य खाद्य को शामिल करें। बच्चे के आहार में पैक्ड फूड शामिल करने से बचें।\nपेरेंट्स इस बात का सबसे अधिक ध्यान रखें कि कोई भी बेबी प्रोडक्ट्स खरीदने से पहले उसकी गुणवत्ता की जांच करें। किसी भी लुभावने विज्ञापन में आकर बच्चों के लिए उत्पाद का चयन न करें। साथ ही, अगर बच्चे को नहालने या उसकी स्किन केयर के लिए किसी भी कॉस्मेटिक का इस्तेमाल करते हैं, तो उसकी मात्रा कम से कम ही इस्तेमाल करें। उस उत्पाद पर दिए गए निर्देश के अनुसार ही उसका इस्तेमाल करें।\n#shishukidekhbhal #babycare #childhealth


Punjab navjot kaur sidhu says no congress mla will join amarinder singh party - अमरिंदर सिंह की नई पार्टी में आखिर जाएगा कौन? सिद्धू की पत्‍नी ने बताया सब – News18 हिंदी\nनवजोत कौर सिद्धू ने साधा अमरिंदर सिंह पर निशाना. (File pic)\nनवजोत कौर सिद्धू (Navjot Kaur Sidhu) ने पूर्व मुख्यमंत्री कैप्‍टन अमरिंदर सिंह (Captain Amarinder Singh) पर निशाना साधते हुए हुए कहा कि कांग्रेस से पूरी आजादी मिलने के बावजूद कैप्‍टन ने किसी कार्यकर्ता को कोई शक्ति नहीं दी.\nLast Updated : October 27, 2021, 14:15 IST\nPNB ग्राहकों के लिए जरूरी खबर! आज से सेविंग अकाउंट पर ब्याज दरों में हुआ बदलाव\nअमृतसर. पंजाब (Punjab) के पूर्व मुख्‍यमंत्री कैप्‍टन अमरिंदर सिंह (Captain Amarinder Singh) के पद से इस्‍तीफा देने के बाद राज्‍य की राजनीति का पारा चढ़ा हुआ है. ऐसे में अमरिंदर सिंह बुधवार को अपनी नई पार्टी (Amarinder Singh New Party) का ऐलान कर सकते हैं. हालांकि उनकी इस नई पार्टी में कौन कौन शामिल होगा, इस पर संशय है. लेकिन पंजाब कांग्रेस के अध्‍यक्ष नवजोत सिंह सिद्धू की पत्‍नी नवजोत कौर सिद्धू ने इस पर प्रतिक्रिया दी है.\nराजनीति में फिर से सक्रिय हुईं नवजोत कौर सिद्धू ने कैप्‍टन अमरिंदर सिंह की पार्टी के ऐलान से पहले कहा है कि उनकी पार्टी में कोई भी कांग्रेस का विधायक नहीं शामिल होगा. हालांकि जिनकी उन्‍होंने कभी मदद की होगी, वे शायद उनके साथ जा सकते हैं.’\nनवजोत कौर सिद्धू ने इसके साथ ही कहा है कि जिन लोगों का कांग्रेस से जुड़ाव है, वे पार्टी छोड़कर कभी नहीं जा सकते हैं. उन्होंने पूर्व मुख्यमंत्री पर निशाना साधते हुए हुए कहा कि कांग्रेस से पूरी आजादी मिलने के बावजूद कैप्‍टन ने किसी कार्यकर्ता को कोई शक्ति नहीं दी.\nउन्होंने कहा, ‘कैप्‍टन को पार्टी ने पूरी आजादी दी लेकिन उन्होंने किसी कार्यकर्ता को ताकत नहीं दी, कभी किसी मंत्री या विधायक से खुलकर मुलाकात नहीं की. उन पर कौन भरोसा करेगा?’.\nपंजाब के पूर्व मुख्यमंत्री अमरिंदर सिंह की ओर से एक संवाददाता सम्मेलन बुलाने की घोषणा के बाद बुधवार को उनके द्वारा नई पार्टी की घोषणा करने संबंधी अटकलें तेज हो गई हैं. कैप्‍टन अमरिंदर सिंह ने पिछले सप्ताह कहा था कि वह जल्द ही अपनी नई पार्टी बनाएंगे और अगर तीन कृषि कानूनों को लेकर किसानों के हित में कुछ समाधान निकलता है तो वह बीजेपी के साथ 2022 के चुनाव में सीटों के समझौते को लेकर आशान्वित हैं.\nयह घटनाक्रम पंजाब विधानसभा चुनाव के कुछ महीने पहले सामने आया है. पिछले महीने राज्य सरकार से बाहर निकलने वाले सिंह ने कहा कि वह समान विचारधारा वाले दलों जैसे कि अकाली से अलग हुए समूहों के साथ गठबंधन पर भी विचार कर रहे हैं. दो बार मुख्यमंत्री रहे सिंह ने कहा था कि जब तक वह अपने लोगों और अपने राज्य का भविष्य सुरक्षित नहीं कर लेते, तब तक चैन से नहीं बैठेंगे.


नई तालीम की कहानी : भाग चार | Teachers of India\nमुख्य पृष्ठ » शिक्षक विकास » नई तालीम की कहानी : भाग चार\nनई तालीम की कहानी : भाग चार\nBy Common Resources | जनवरी 15, 2015\nगाँधी जी के मित्र जमना लाल बजाज वर्धा मारवाड़ी एज्यूकेशनल सोसायटी के अध्यक्ष थे। 1937 में सोसायटी अपनी रजत जयन्ती मनाने की तैयारी कर रही थी। सोसायटी के तहत वर्धा में नवभारत विद्यालय नामक हाईस्कूल चलता था। इसके प्रधानाचार्य श्रीलंका से आए तमिल शिक्षाशास्त्री ई. डब्ल्यू. आर्यनायकम थे। वे शान्तिनिकेतन में रवीन्‍द्रनाथ टैगोर के साथ भी काम कर चुके थे। उनकी पत्नी आशा देवी एक मेधाविनी विदुषी थीं, जिनके परिवार के शान्ति निकेतन से करीबी सम्बन्ध थे। सोसायटी के सचिव श्रीमन्नारायण का सुझाव था कि सिल्वर जुबली कार्यक्रम के मौके पर गाँधी जी के शैक्षणिक विचारों पर चर्चा के लिए एक राष्ट्रीय शिक्षा सम्मेलन का आयोजन किया जाए। श्रीमन्नारायण के इस प्रस्ताव को आर्यनायकम का भी समर्थन प्राप्त था। श्रीमन्नारायण ने यह प्रस्ताव गाँधी जी के समक्ष रखा और कार्यक्रम की अध्यक्षता करने के लिए उनसे आग्रह किया। गाँधी जी ने सहर्ष उनका निवेदन स्वीकार कर लिया। यह सम्मेलन वर्धा में 22-23 अक्तूबर 1937 को आयोजित किया गया। इसमें गिने-चुने लोगों को ही न्यौता दिया गया था। आमंत्रण केवल उन्हीं लोगों को भेजा गया जो एक सच्ची भारतीय शिक्षा के बारे में वाकई गम्भीर थे। इसके अलावा जामिया मिलिया इस्लामिया, गूजरात विद्यापीठ, तिलक महाराष्ट्र विद्यापीठ, मछलीपटनम स्थित आन्ध्र जातीय कलाशाला आदि राष्ट्रवादी शिक्षा संस्‍थानों को भी निमंत्रित किया गया था। नई प्रान्तीय सरकारों के कुछ मंत्रियों और अधिकारियों को भी न्यौता दिया गया था। चूँकि सहभागियों की संख्या बहुत सीमित और स्तर ऊँचा था इसलिए सम्मेलन काफी सफल रहा और वहाँ सामने आए विचारों को सीधे अमली जामा पहनाने का रास्ता खुलने लगा।\nअब तक आपने पढ़ा कि किस प्रकार गाँधी जी ने दाण्डी यात्रा के बाद जीवन का एक नया अध्याय शुरू करते हुए पूना अनशन के माध्यम से अस्पृश्यों की बदहाली की ओर देश का ध्यान आकर्षित किया तथा कहा कि अब उनका पूरा ध्यान अछूतों को सम्मान दिलाने पर ही केन्द्रित होगा। इस कार्य को अंजाम देने के लिए गाँधी जी ने अपने मित्र जमनालाल बजाज की मदद से वर्धा समेत आसपास के गाँवों को रचनात्मक कार्यक्रमों की जीवन्त प्रयोगशाला में तब्दील कर दिया था। हमने गाँधी द्वारा अपने सेवाकार्यों के लिए चुने गए सेगाँव (सेवाग्राम) के बारे में, जिसे आशादेवी ने 1939 में आयोजित पहले बेसिक सम्मेलन में प्रस्तुत किया था, के बारे में पढ़ा। अब आगे...\nगाँधी जी ने सम्मेलन के समक्ष वे ही प्रस्ताव रखे जिन्हें वे पिछले दिनों हरिजन में लिख चुके थे। उनके प्रस्ताव इस प्रकार थे –\nप्राथमिक, माध्यमिक और हाईस्कूल के नाम पर आज जो शिक्षा दी जा रही है, उसके स्थान पर एक ऐसी प्राथमिक शिक्षा होनी चाहिए जो सात साल या उससे लम्बे समय तक चले। मैट्रिकुलेशन तक जिसमें अँग्रेजी के अलावा सारे विषय पढ़ाए जाएँ। इसमें एक ऐसा पेशेवर काम शामिल हो जिसका इस्तेमाल बच्चों के मस्तिष्क को व्यावहारिक ज्ञान की तरफ मोड़ने में किया जा सके। ऐसी शिक्षा अपनी समग्रता में निश्चित तौर पर स्वावलम्बी होनी चाहिए। स्वावलम्बन ही उसकी वास्तविकता की असली कसौटी है।\nगाँधी जी ने कहा कि वे किसी पर अपने विचार नहीं थोपना चाहते। उन्होंने स्वतंत्र और बेबाक आलोचना का स्वागत करते हुए कहा कि वे इस बारे में हर किस्म के भ्रम को दूर कर देना चाहते हैं। मिसाल के तौर पर, यह कहा जा रहा था कि गाँधी जी साहित्यिक शिक्षा के खिलाफ हैं। यह भी कहा जा रहा था कि स्कूलों में बच्चों का शोषण होने लगेगा, क्योंकि उन्होंने अपनी योजना में धार्मिक शिक्षा को शामिल नहीं किया है।\nगाँधी जी ने अपने भाषण में कई ऐसे बिन्दुओं को स्पर्श किया, जो आज 50 साल बाद भी उतने ही प्रासंगिक हैं, जितने तब थे। उन्होंने कहा था, शिक्षा की मौजूदा व्यवस्था न सिर्फ अपव्ययी है, बल्कि निश्चित रूप से हानिकारक है। बच्चे अपने माँ-बाप, अपने गाँव, अपने पारम्परिक कौशल से दूर होते चले जाते हैं। वे छोटे-छोटे बाबूगिरी वाले कामों पर निर्भर होकर निस्सहाय हो जाते हैं, वे बुरी आदतों और शहरी अकड़ का शिकार हो जाते हैं और गाँवों के ईमानदार शारीरिक श्रम की उपेक्षा करने लगते हैं, जिस पर हम सभी निर्भर हैं। मैं साहित्यिक शिक्षा का विरोधी नहीं हूँ, बल्कि मैं तो ऐसी शिक्षा देने का सही तरीका बताना चाहता हूँ ताकि हमारे बच्चे हमारी संस्‍कृति के सच्‍चे प्रतिनिधि बन सकें और उनमें हमारे राष्ट्र की सच्ची मेधा झलकती हो। जहाँ तक शोषण की बात की जा रही है, तो मैं पूछना चाहता हूँ कि क्या हम किसी बच्चे को विनाश से बचाकर कुछ गलत कर रहे होते हैं? जब बच्चे खुद अपनी मेहनत के रूप में अपनी पढ़ाई का मोल चुकाएँगे, तो वे ज्यादा साहसी बनेंगे और उनमें ज्यादा आत्मविश्वास आएगा। अब सवाल उठता है कि मैं धार्मिक शिक्षा पर जोर क्यों नहीं देता? इसका कारण यह है कि यह व्यवस्था हिन्दुओं, मुसलमानों, पारसियों, ईसाइयों, सभी के लिए समान है और मैं सभी को व्यावहारिक धर्म - स्वावलम्बन का, यानी अपनी मदद खुद करने का पाठ पढ़ा रहा हूँ। यह पूरी योजना अहिंसा के मूल्य से ही पैदा होती है। यह अहिंसा और सत्य का एक अनिवार्य अंग है। इस मसले पर काफी गहन चर्चा हुई, नए-नए विचार सामने आए। बालवाड़ी आश्रम का काम देख रहे विनोबा भावे ने गाँधी जी के इस खयाल का समर्थन किया कि तकली पर कताई सीखने वाले बच्चों के लिए इस अभ्यास में काफी शैक्षणिक सम्भावनाएँ मौजूद हैं। लेखिका को खुद याद है कि कैम्ब्रिज में सामाजिक इतिहास के अध्ययन के दौरान पुरातात्विक स्थलों पर पाई गई घेरेदार चकरियाँ कितना भ्रमित करती थीं; परन्तु कई साल बाद उसे यह जानकर बड़ा सुखद आश्चर्य हुआ था कि पत्थर या मिट्टी की बनी ये चकरियाँ असल में प्राचीन तकलियाँ थीं जिनके बाँस या लकड़ी के लट्ठे काफी पहले सड़ चुके थे।\nकाका साहब कालेलकर ने कुछ ऐसी बातों का हवाला दिया जो आने वाले सालों में और ज्यादा अर्थपूर्ण हो गए थीं। उन्होंने कहा, आओ शिक्षा को कक्षा की चारदीवारी से मुक्त कराएँ.... अपनी स्कूलिंग को कभी अपनी शिक्षा पर हावी न होने दो! यह हैरानी की बात है कि चाहे सरकार के भीतर हों या बाहर, आज कितने सारे लोग यही सोचते हैं कि शिक्षा और स्कूलिंग एक ही चीज है! आशा देवी ने बताया कि टैगोर की तरह गाँधी जी के शिक्षा सम्बन्धी विचार भी आंशिक रूप से प्राचीन भारतीय गुरुकुल परम्परा से निकले हैं, इसलिए यदि हमें इन विचारों पर रचनात्मक तरीके से काम करना है तो हमने जो सीखा है अपने जहन से, उसे पोंछकर एक नई शुरुआत करनी होगी।\nसम्मेलन में ये प्रस्ताव पारित किए गए:\nराष्ट्रव्यापी स्तर पर सात साल की मुफ्त और अनिवार्य शिक्षा दी जानी चाहिए।\nइस दौरान शिक्षा की प्रक्रिया किसी न किसी उत्पादक शारीरिक कार्य के इर्द-गिर्द केन्द्रित होनी चाहिए तथा हर गतिविधि या प्रशिक्षण को जहाँ तक सम्भव हो, उस केन्द्रीय हस्तकौशल के साथ जोड़ा जाना चाहिए, जिसे बच्चे के वातावरण को ध्यान में रखकर चुना गया है ताकि इस हस्तकौशल से बनने वाले उत्पादों से शिक्षकों का खर्च निकाला जा सके।\nइन प्रस्तावों को फरवरी-मार्च 1938 में भारतीय राष्ट्रीय काँग्रेस की अगली सालाना बैठक में राष्ट्रीय शिक्षा नीति के तौर पर स्वीकार कर लिया गया। इसमें घोषणा की गई कि राष्ट्र की प्रगति अन्ततः लोगों को मिलने वाली शिक्षा की प्रकृति, विषय-वस्तु और उसके उद्देश्य पर निर्भर करती है। एक व्यावहारिक कार्यक्रम का विकास व मार्गदर्शन करने के लिए एक स्वतंत्र राष्ट्रीय शिक्षा परिषद का गठन किया गया और उसे हिन्दुस्तानी तालीमी संघ का नाम दिया गया।\nआज 50 साल बाद राष्ट्रीय शिक्षा की इस तस्वीर पर नजर डालने के बाद कोई भी इन चारों बिन्दुओं में से हरेक पर सवाल खड़ा किए बिना नहीं रहेगा। पहले बिन्दु से यह पता नहीं चलता कि इसमें बाल्यावस्था के कौन से सात वर्षों का जिक्र किया जा रहा है। गाँधी जी इस बात को लेकर आश्वस्त थे कि इस शिक्षा की शुरुआत तब होनी चाहिए जब बच्चा सात साल का हो चुका हो क्योंकि तब तक बच्चों की मांसपेशियों के बीच पर्याप्त समन्वय आ जाता है जो कि हस्तकौशल का आनन्द लेने के लिए आवश्यक होता है। भारत के अधिकतर इलाकों में आमतौर पर बच्चों को छठे या पाँचवे साल में ही स्कूल भेज देने का चलन था। अगर यही चलन बेसिक स्कूलों में लागू किया जाता, तो मोहभंग की स्थिति पैदा हो सकती थी क्योंकि इस उम्र तक बच्चे पर्याप्त रूप से परिपक्व नहीं होते हैं। हमारे आधुनिक अँग्रेजी माध्यम के नर्सरी स्कूलों में तो बच्चों को नुकसान पहुँचाने के एक से एक उदाहरण मौजूद हैं। उन्हें ऐसी चीजें सीखने को दी जाती हैं जिनके लिए उनका दिमाग परिपक्व और तैयार नहीं होता।3साल के नन्हें बच्चों से उम्मीद की जाती है कि वे अँग्रेजी की वर्णमाला में महारत हासिल कर लें!\nसात साल की अवधि अगर जल्दी शुरू होती है तो जल्दी ही खत्म भी हो जाती है। गाँधी जी ने न केवल पढ़ाई पूरी करने के लिए चौदह साल की उम्र को न्यूनतम उम्र माना बल्कि वे तो स्कूली शिक्षा को पन्द्रहवें या सोलहवें वर्ष तक भी जारी रखने के हिमायती थे। तालीमी संघ ने खुद यह सिफारिश की थी कि स्कूली शिक्षा के लिए सात से सोलह साल की उम्र सही रहेगी। यह बात मनु की उस पुरानी कहावत से जाकर जुड़ती है, जिसमें सोलहवें साल को एक उत्तरदायित्वपूर्ण वयस्क जीवन में प्रवेश का द्वार बताया गया था और विनोबा भावे गाँधी जी के शैक्षणिक विचारों के प्रसार में इस बात का अक्सर हवाला देते थे। क्या आज हमारे शिक्षाशास्त्रियों को इस सवाल पर गम्भीरता से नहीं सोचना चाहिए?\nसम्मेलन के पहले ही प्रस्ताव से एक और सवाल पैदा होता है: क्या शिक्षा अनिवार्य होनी चाहिए? क्या अनिवार्यता का विचार गाँधी जी के समूचे दर्शन के लिए बाहरी चीज नहीं है? उन्होंने यंग इण्डिया में 14 अगस्त 1924 को लिखा था, मुझे किसी भी तरह की अनिवार्यता से चिढ़ है। मैं नहीं चाहता कि यह राष्ट्र किसी अनिवार्यता के कारण शिक्षित हो.... किसी भी समाज के सही विकास के लिए इस विश्वास से ज्यादा हानिकारक चीज और कोई नहीं हो सकती कि स्वैच्छिक प्रयासों से कोई सुधार नहीं लाया जा सकता। इस तरह से प्रशिक्षित व्यक्ति स्वराज के लिए कतई उपयुक्त नहीं होगा।\nअनिवार्यता का आशय राज्यसत्ता द्वारा नियंत्रण से है। गाँधी जी अकसर कहते थे कि वे राज्यसत्ता की ताकत में किसी भी इजाफे से सबसे ज्यादा भय खाते हैं क्योंकि वह निजी पहलकदमी का दमन करती है। जब विनोबा भावे इस बात पर जोर दे रहे थे कि शिक्षा को राज्य के नियंत्रण से मुक्त होना चाहिए तो सम्भवतः वे भी सम्‍मेलन के अनौपचारिक प्रस्तावों की बजाए गाँधी जी की इस सोच को ही प्रतिध्वनित कर रहे थे। इसके बावजूद हम देखते हैं कि 1937-38 में गाँधी जी बार-बार एक प्रकार से राज्य द्वारा नियंत्रण को मान्यता देते नजर आते हैं : राज्य सात साल की उम्र में बच्चे का नियंत्रण अपने हाथ में ले ले और उसे एक कमाऊ व्यक्ति के रूप में परिवार को वापस लौटाए। यह कि यदि राज्य स्कूलों में बने उत्पाद खरीद ले तो स्कूल अपना खर्चा खुद निकाल सकते हैं। एक जगह वे इस बात पर जोर देते हैं कि बेसिक शिक्षा के प्रयोगों को कामयाब बनाने के लिए उन्हें स्वतंत्र रूप से चलाना होगा और उसमें कोई बाहरी दखल नहीं होना चाहिए। इन विरोधाभासों की चाहे जो व्याख्या की जाए मगर इसमें कोई सन्देह नहीं कि राज्य और शिक्षा के सम्बन्धों का मसला आज भी उतना ही महत्वपूर्ण है और उसके बारे में हमें बहुत सावधानी से सोचने की जरूरत है।\nसम्मेलन में लिए गए अन्य प्रस्तावों पर विवाद की इतनी गुंजाइश नहीं हैं। दूसरे प्रस्ताव के सन्दर्भ में जे.बी.कृपलानी ने तुरन्त इस बात की ओर इशारा किया कि बेसिक शिक्षा में शिक्षा का वास्तविक माध्यम काम है, भाषा नहीं। मातृभाषा तो सिर्फ संचार का माध्यम है, वह शिक्षा का माध्यम नहीं है। जो लोग स्कूलों के लिए विस्तृत योजना तैयार कर रहे थे उन्हें यह बात जल्द ही समझ में आ गई कि न केवल किसी हस्तकौशल के वैज्ञानिक पक्ष में शिक्षा के वास्तविक संसाधन और स्रोत छुपे होते हैं बल्कि एक बच्चे के प्राकृतिक वातावरण और उन सामाजिक सम्बन्धों में भी शिक्षा के समृद्ध संसाधन निहित होते हैं, जिनसे वह जुड़ा होता है।\nइन क्रांतिकारी स्कूलों के लिए सबसे पहली जरूरत यह थी कि उनके लिए शिक्षकों को प्रशिक्षित किया जाए। इसके लिए हिन्दुस्तानी तालीमी संघ ने अप्रैल 1938 में वर्धा में एक ट्रेनिंग स्कूल खोला जिसका निदेशक आर्यनायकम को बनाया गया। फिर इस प्रशिक्षण स्कूल के तहत सेगाँव (सेवाग्राम) में एक स्कूल खोला गया। सेगाँव मध्य प्रान्त का हिस्सा था, जहाँ काँग्रेस की सरकार थी। इस काम को काँग्रेस का पूरा समर्थन प्राप्त था। गाँधी जी के इस नए प्रयोग को शुरू करने के लिए गाँव का पुराना स्कूल बन्द कर दिया गया।\nसेगाँव ग्राम स्कूल और वर्धा प्रशिक्षण स्कूल, ये ही दो स्कूल थे, जिन्होंने दिसम्बर 1938 में मेरी पहली यात्रा में मुझे इतना अभिभूत कर दिया था। पूरा वातावरण उत्साह और कुछ नया करने व खोजने की प्रेरणा से भरा हुआ था। प्रशिक्षण स्कूल के तहत वर्धा में ही एक प्रायोगिक स्कूल भी था। वहाँ जुलाई से सितम्बर 1938 के बीच सात और आठ साल के बच्चों ने हस्तकौशल का जो भी काम किया, उसका पूरा रिकॉर्ड रखा जा रहा था। जिन हस्तकौशलों को चुना गया था, उनमें कपड़े की बुनाई शामिल थी जिसकी शुरुआत तकली पर कताई से होती थी। परन्तु आने वाले सालों में कपास उगाने से लेकर उसकी छँटाई, सुखाना, रेशों की रंगाई और तैयार कपड़े पर डिजाइनिंग आदि उसके सारे पहलुओं का समावेश किया जाना था। शुरुआती तीन महीनों में तकली ही काम के केन्द्र में रही। पहले यह माना जा रहा था कि बच्चे इस काम से ऊब जाएँगे और यह उन पर बोझ बन जाएगा, लेकिन इसके ठीक विपरीत उन्होंने तो इसे एक दिलचस्प खिलौने के रूप में लिया और शुरुआती तीन महीनों के दौरान उत्पादन में अभूतपूर्व इजाफा दिखाई दिया। जुलाई में केवल 74 लच्छे सूत काता गया था। जबकि सितम्बर में 251 लच्छे तैयार हुए। सितम्बर के अन्त तक कुछ बच्चे 39 गणनांक की बारीकी तक सूत कातने लगे थे जबकि औसत गुणवत्ता 13 गणनांक की थी जो काफी ठीकठाक मानी जाती है। सबसे कम रफ्तार एक घण्टे में 100 फुट सूत की थी जबकि अधिकतम रफ्तार से काम करने वाला बच्चा 500 फुट से भी ज्यादा सूत कात लेता था। फिर भी, औसत आँकड़ा 250 फुट सूत प्रति घण्टा था। गौर करने वाली बात है कि इन बच्चों को विशिष्ट तौर पर चुना नहीं गया था। परन्तु उनके नतीजों को ज़ाकिर हुसैन कमेटी द्वारा बनाए गए पाठ्यक्रम में उल्लेखित उत्पादन मानकों को जाँचने में इस्तेमाल किया गया।\nदूसरे क्षेत्रों में भी सेगाँव के इस स्कूल ने बड़ी उपलब्धियाँ हासिल की थीं। जब काम शुरू किया गया था, उस वक्त गाँव का तकरीबन हर बच्चा जुआ खेलता था। जातीय संकीर्णता अपने चरम पर थी और व्यक्तिगत स्वच्छता या वातावरण की साफ-सफाई को लेकर कोई संवेदनशीलता नहीं थी। कुछ ही माह बाद बच्चों में मित्रता और सहयोग की भावना दिखाई देने लगी। एक सादे लेकिन साफ-सुथरे स्कूल में बच्चे अपने काम में काफी सक्रिय दिखाई दिए। वे अपने साथियों और शिक्षकों के साथ मिलकर इस माहौल को अच्छा बनाए रखने में हमेशा तत्पर थे। उनके पास बाहरी दुनिया के बारे में जानने की भारी जिज्ञासा थी।\nइस काम को पूरे भारत में फैलाने के लिए काफी प्रयास किए जा रहे थे। सांगठनिक स्तर पर शहरों की बजाए गाँवों में ऐसे स्कूल खोलने की योजना बनाई गई और शिक्षकों की उपलब्धता के आधार पर शहरों के इर्द-गिर्द स्कूलों का एक तंत्र विकसित करने का फैसला लिया गया, जिससे किसी भी शिक्षक को अकेलापन या अलगाव महसूस न हो बल्कि उन्हें अपने आसपास एक विस्तृत समूह के होने का बोध मिले। इस योजना को तमाम प्रान्तीय सरकारों ने अपने-अपने स्तर पर लागू किया - बिहार, बॉम्बे, मध्य प्रान्त, मद्रास, उड़ीसा, संयुक्त प्रान्त और कश्मीर। केन्द्रीय शिक्षा सलाहकार बोर्ड ने इस प्रयोग को एक वैध मॉडल के तौर पर मंजूरी दे दी। तालीमी संघ ने गाँधी जी के इस प्रस्ताव को मान लिया कि एक कक्षा में विद्यार्थियों की अधिकतम संख्या 25 या हद से हद 30 तक हो सकती है; यह किसी भी स्कूल के लिए काफी अनिवार्य बाध्यता है, हालांकि इसका पालन नहीं किया जाता। शिक्षकों को पर्याप्त वेतन दिया जाए और स्कूल को हस्तकौशल से होने वाली आय तथा उसके शिक्षकों की तनख्वाह के बीच कोई प्रत्यक्ष सम्बन्ध नहीं होना चाहिए।\nजहाँ तक शिक्षा की विषयवस्तु का सवाल था तो बुनियादी हस्तकौशल के चुनाव को लेकर काफी सोच-विचार किया गया। तलाश एक ऐसे कौशल की थी जिसमें व्यापक शैक्षणिक सम्भावनाएँ हों और जिसमें मिल-जुलकर काम किया जा सके, उसमें काम की योजना और क्रियान्वयन को उपयुक्त स्थान मिले, बच्चों की पहलकदमी के लिए पर्याप्त स्वतंत्रता हो तथा बच्चे अपने विकास की खुद जिम्मेदारी लें। जैसे-जैसे वक्त बीतता गया इस बात पर सहमति बनती गई कि बच्चों के लिए वे ही हस्तकौशल बेहतर होंगे जो मानवीय आवश्यकताओं से जुडे हुए हों - जैसे खाने-पीने की चीजें व कपड़े बनाना, रोजाना के जीवन में जरूरी बरतन और आवास मुहैया कराने के लिए मिट्टी और लकड़ी से जुडे काम आदि।\nइस बुनियादी हस्तकौशल के अलावा कमेटी का जोर इस बात पर भी था कि हरेक स्कूल में संगीत और चित्रकला को भी नियमित पाठ्यक्रम का हिस्सा बनाया जाए। आर्यनायकम ने इस काम के लिए शान्तिनिकेतन के अपने अनुभवों का सहारा लिया और पाठ्यक्रम तैयार करने के लिए अपने मित्र महान कलाकार नन्दलाल बोस से मदद ली। 1939 के बसन्त तक इस बात की जरूरत महसूस होने लगी थी कि इस काम की प्रगति का जायजा लेने के लिए राष्ट्रीय स्तर की एक बैठक बुलाई जाए ताकि आगे की योजना बनाई जा सके। इस वक्त तक नौ प्रान्तों और राज्यों में 247 बेसिक स्कूल और 14 प्रशिक्षण स्कूल कायम किए जा चुके थे। इस कार्यक्रम में बम्बई सरकार काफी सक्रिय थी और उन्होंने पुणे में कार्यकर्ताओं की बैठक का आयोजन किया। यह अक्टूबर 1939 की बात है। द्वितीय विश्व युद्ध शुरू हो चुका था और राजनीतिक हालात काफी अनिश्चित थे। बहरहाल, सम्मेलन में तय किया गया कि भविष्य में चाहे जो हो, बेसिक शिक्षा को रोका नहीं जा सकता। सम्मेलन के प्रस्ताव में कहा गया था कि न्याय, सहकारिता, उत्पादनशील श्रम और वैयक्तिकता के प्रति सम्मान पर आधारित शिक्षा की नई विचारधारा ही शान्ति, न्याय और मानवता का आश्वासन दे सकती है। चाहे कैसे भी राजनीतिक बदलाव आएँ, इसे जारी रखना ही होगा। इस प्रयोग को शुरू हुए एक साल से कुछ ही ज्यादा हुआ था, लेकिन बच्चों के शारीरिक, मानसिक और चारित्रिक विकास के बारे में जो रिपोर्टें आ रही थीं, वे काफी प्रोत्साहित करने वाली थीं। इसे जारी रखने का फैसला बिल्कुल सही साबित हुआ और काँग्रेस सरकारों के इस्तीफे से भी इस अभियान पर बहुत ज्यादा फर्क नहीं पड़ा, सिवाय मद्रास के, जहाँ कोयम्बटूर के बेसिक ट्रेनिंग स्कूल को अप्रैल 1940 में बन्द करना पड़ा। (जारी..)\nपिछले भाग पढ़ने के लिए इन लिंक पर जाएँ : पहला भाग नई तालीम की कहानी , दूसरा भाग बीजारोपण , तीसरा भाग कोंपलें\nसाभार : मार्जोरी साइक्स, (1988), द स्‍टोरी ऑफ नई तालीम, अनुवाद: श्री प्रकाश, क्षेत्रीय प्रारम्भिक शिक्षा संसाधन केन्द्र, दिल्ली विश्वविद्यालय, दिल्ली।\n(यहाँ इसे शैक्षिक पत्रिका ‘शिक्षा की बुनियाद’ के सौजन्‍य से प्रकाशित किया जा रहा है।)\nनई तालीम, महात्‍मा गाँधी\nमहात्‍मा गाँधी By Azim Premji Foundation\nमेथी की खेती : एक शिक्षण अभ्‍यास By Common Resources\nनई तालीम की कहानी : 11 By Common Resources


अयंता देशपांडे रिलीज़ की तारीख - मार्च 21, 2020\nनोट: जब आप मैन्युअल रूप से फ़ॉन्ट रंग टूल का उपयोग करने के लिए रंग लागू करते हैं, तो वह विकल्प आपके द्वारा FORMAT में किए गए किसी भी विकल्प को ओवरराइड कर देता है: पृष्ठभूमि मेनू हालांकि यह आपको पाठ के रंग को चुनिंदा रूप से बदलने की अनुमति देता है, आपको हमेशा याद रखना चाहिए कि यदि आप “हाइपरलिंक” रंग करते हैं तो यह रीडर को एक लिंक के रूप में नहीं दिखाई देगा, न ही उसे किसी विज़िट किए गए लिंक रंग में बदल जाएगा। इसके कारण पाठक एक बहुमूल्य नेविगेशन सहायता खो देता है। विदेशी मुद्रा दलाल अल्पारी आरयू, जी और डेमो विदेशी मुद्रा प्रतियोगिता की एक बहुत प्रदान करता है। विदेशी मुद्रा व्यापारी के रूप में कुछ खुली प्रतियोगिता आप ऑनलाइन ट्रेडिंग के साथ कितना पैसा कमा सकते हैं का प्रयास करें।\nलेबनान एक ऐसा देश है जहाँ किसी भी तरह से भारत से उड़ानें सस्ती हैं, लेकिन देश थोड़ा महंगा है। हालाँकि, अच्छी बात यह है कि 1 INR = 21 लेबनानी पाउंड, और इसलिए आप अभी भी सस्ते में यात्रा कर सकते हैं। (क) एक एकल पक्ष को अपनी स्वाधिकृत निधि के 25 प्रतिशत से अधिक। कांग्रेस में राज्यों से प्रतिक्रिया उन कांग्रेस महासचिवों के माध्यम से केंद्रीय नेतृत्व तक पहुंचती है, जिनके पास एक या अधिक राज्यों का जिम्मा होता है. हालांकि किसी राज्य के नेताओं की ही नियुक्ति दूसरे राज्यों के कांग्रेस प्रभारियों के रूप में इसलिए की जाती है ताकि निष्पक्ष प्रतिक्रिया प्राप्त हो, लेकिन पार्टी में बहुत-से लोग बढ़ती गुटबाजी और राज्यों में पार्टी के मामलों में हाइकमान की कमजोर पकड़ के लिए, इसी प्रणाली को जिम्मेदार ठहराते हैं।\nबिटकोइन्स के बारे में अच्छी बात यह है कि आप किसी भी समय किसी अन्य ऑनलाइन या ऑफ़लाइन वॉलेट के लिए उन्हें वापस ले सकते हैं।फिर आप अपने उत्पादों और सेवाओं का उपयोग करके अन्य व्यापारियों के साथ व्यापार करके कार्य कर सकते हैं। व्यवसाय - व्यवासय, व्यापार, आजीविका के कार्यों में व्यवधान आ सकता है, अतः महत्वपूर्ण निर्णय लेने के लिए कुछ समय का इंतजार करें।\nयह पोस्ट उपभोक्ता स्तर पर पहले उपयोग के मामले के समाधान पर केंद्रित है।\nप्रश्न 2. मैं यह जानता हूँ कि तुम्हें अपनी शि के प्रति असन्तोष है। जेल में मैंने यहाँ खूब पढ़ा है। इससे मैं समझता हूँ कि केवल अक्षर-ज्ञान ही शिक्षा नहीं है। सच्ची शिक्षा तो चरित्र-निर्माण और कर्तव्य का बोध है। यदि यह दृष्टिकोण सही है और मेरे विचार. से तो यह बिलकुल ठीक है, तो तुम सच्ची शिक्षा प्राप्त कर रहे हो। अपनी माँ की सेवा का तो अवसर तुम्हें मिला है और उसकी बीमारी के दुःख को जो तुम सहन कर रहे हो, इससे अच्छा और क्याहो सकता है। रामदास और देवदास को भी तुम सँभाल रहे हो। यदि यह काम तुम अच्छी तरह और आनंद से करते हो, तो तुम्हारी आधी शिक्षा तो इसी के द्वारा पूरी हो जातीहै। (Page 66)। लाभ - प्रबंध केवल व्यापार के सकारात्मक परिणामों से आय प्राप्त आप ऑनलाइन ट्रेडिंग के साथ कितना पैसा कमा सकते हैं करता है, अधिक बैंक ब्याज दरों में कई बार की तुलना में नियम है कि एक के रूप में निवेशक लाभ,; विश्वसनीयता - फंड निवेशक के खाते पर कर रहे हैं, व्यापारी एक सभी नियंत्रण निवेशक द्वारा किया जाता है लेकिन जब से, खाते से नहीं निकाल सकते हैं, लेन-देन में उन का उपयोग कर सकते हैं; सादगी - कुछ मिनट में कर सकते हैं, एक निवेश खाता खोलने के लिए; पारदर्शिता - ब्रोकर रेटिंग तालिका सभी मुद्रा खिलाड़ियों की सफलता प्रदान की है। आप वर्तमान में द्विआधारी विकल्प कारोबार, द्विआधारी विकल्प व्यापार रणनीति है कि काम के बारे में उत्साहित हैं? वहाँ बिल्कुल कोई बेहतर समय के लिए इस समय की तुलना में बेहतर है! इस छोटे से लेख मुद्रा व्यापार के बारे में अपने पूरे प्रश्नों को कवर किया जाएगा। कैसे मुद्रा व्यापार में शामिल हो गया है पर सुझाव को देखो।\n239. छोटे उद्यमों की संख्या (वर्ष के अंत में), हजार 882.3 893.0 953.1 979.3 1032.8 1137.4। मुफ्त में अभ्यास करना सबसे अच्छा है IQ Option डेमो खाते। आप व्यापार करने के लिए एक डेमो मुद्रा प्राप्त करते हैं ताकि आप अपने स्वयं के पैसे खोने का जोखिम न लें। इस तरह आप एक नए संकेतक या रणनीति का उपयोग करना सीख सकते हैं। एक बार जब आप इसे पकड़ लेते हैं, तो आपको लाइव खाते पर स्विच करना चाहिए। हर व्यापारी असली पैसा बनाना चाहता है, आखिर। इस ट्यूटोरियल में, आप को बुनियादी ड्राइंग तकनीकों को आसानी से समझने योग्य तरीके से समझायेंगे।\nसूचक आप ऑनलाइन ट्रेडिंग के साथ कितना पैसा कमा सकते हैं की विशिष्टता यह है कि इसका उपयोग दोनों के लिए किया जा सकता है विदेशी मुद्रा बाजारऔर द्विआधारी विकल्प के लिए!\nएक समानांतर अर्थव्यवस्था या काले धन का अस्तित्व क्या करता है। परीक्षा अवधि: 1.5 घंटा प्रश्नों का पैटर्न: बहुविकल्पीय (Multiple Choice) आधारित / (2 अंकों के प्रत्येक प्रश्न) कोई नकारात्मक अंक नहीं होगा (No Negative Marking) योग्यता अंक (pass marks): 60%।\nनिफ्टी 90 मिनट इचिमोकू चार्ट दिखाए जाते हैं और यह 26 जुलाई से बिक्री मोड में है आप ऑनलाइन ट्रेडिंग के साथ कितना पैसा कमा सकते हैं और वर्तमान में प्रतिरोध क्लाउड जोन 5167 के करीब है। ब्रेकआउट 5300-5315 के स्तर पर दिशात्मक कदम ला सकता है। पिछले शुक्रवार से 5000PE स्ट्राइक मूल्य के करीब मजबूत पुट लेखन मनाया जाता है। डेटाबेस के संभावित प्रश्नों का विश्लेषण संग्रहीत करने की आवश्यकता वाली जानकारी के बीच संबंधों को स्पष्ट करना संभव बनाता है। उदाहरण के लिए, प्रशिक्षण समूहों पर संस्थान की जानकारी की शैक्षिक प्रक्रिया पर डेटाबेस में, पठनीय पाठ्यक्रम और विभाग, साथ ही लिंक "प्रशिक्षण समूह-पठनीय पाठ्यक्रम" और "पठनीय पाठ्यक्रम-विभाग" लिंक भी रखे जाते हैं। फिर इस बारे में पूछताछ कि किसी विशेष प्रशिक्षण समूह में पाठ का एक निश्चित विभाग आयोजित किया जा रहा है, केवल इस समूह में पढ़ने वाले सभी पाठ्यक्रमों का आकलन करके किया जा सकता है। निकासी के लिए अधिकतम समय2से5कार्य दिवसों तक होता है। मेरे मामले में, भुगतान कुछ ही घंटों में किया गया था और मेरे Neteller खाते में जमा. कभी-कभी यह आपकी भुगतान विधि पर निर्भर करता है. जैसा कि आप ओलंप व्यापार के ऊपर देख अपने पैसे का भुगतान करेंगे और यह एक गंभीर विकल्प दलाल है।\nजब श्रमिक, किसान और बुद्धिजीवी मुख्य रूप से अपने वर्ग के लोगों की कीमत पर मंगाए जाते हैं, तो वे वर्ग के स्व-प्रजनन या उसके आधार पर प्रजनन की बात करते हैं। बड़े पैमाने पर अध्ययन के अनुसार (वे देश, पूरे क्षेत्र या शहरों को कवर करते हैं) एफ.आर.फिलिपोव, एम.के. द्वारा विभिन्न वर्षों में किए गए। टिटमॉय, एल.ए. गॉर्डन, वी। एन। इस समूह के अप्रवासियों द्वारा, बुद्धिजीवी वर्ग के 2/3 शुबिन की भरपाई की जाती है। यह हिस्सा श्रमिकों और किसानों के बीच और भी अधिक है। श्रमिकों और किसानों के बच्चे बुद्धिजीवियों की श्रेणी में अधिक आते हैं, बुद्धिजीवियों के बच्चे किसान और श्रमिक बन जाते हैं। आप एक ट्रेड पर $1 जैसी छोटी सी धनराशि का निवेश कर सकते हैं जो इस बात पर निर्भर करता है कि आप किस इंस्ट्रूमेंट में ट्रेड कर रहे हैं| अपनी कमाई हुई धनराशि को निकालना भी आसान है और आप ऊपर दी गई आप ऑनलाइन ट्रेडिंग के साथ कितना पैसा कमा सकते हैं किसी भी भुगतान पद्यति से पैसे प्राप्त करने का अनुरोध कर सकते हैं|। खेत के मालिक के रूप में, यदि वह लेनदेन की शर्तों से संतुष्ट नहीं था, तो वह हमेशा अपने आपूर्ति दायित्वों को दूसरे किसान को बेच सकता था।\nअन्य कारकों पर विचार करने के लिए सुरक्षा, शिक्षा, ग्राहक सहायता, दूसरों के बीच में हैं। विकल्प ट्रेडिंग प्रत्येक विदेशी मुद्रा दलाल के पास व्यापार करने का एक अलग तरीका होगा। कुछ शून्य-शुल्क लेनदेन की पेशकश कर सकते हैं और प्रसार से पैसा कमा सकते हैं (अधिक जानकारी के लिए नीचे देखें), जबकि अन्य प्रत्येक लेनदेन के लिए एक निश्चित शुल्क ले सकते हैं और एक छोटा प्रसार प्रदान कर सकते हैं।\nयदि हम मौजूदा प्रोग्रामिंग शैलियों में से एक को वर्गीकृत करने की विशेषता के रूप में लेते हैं, जिनमें से प्रत्येक की गणना का अपना मॉडल है, तो प्रोग्रामिंग भाषाओं को निम्न वर्गों में विभाजित किया जा सकता है। एक बार जब आप मानव शरीर के अनुपात को जान जाएं, तो आप इसे एक पोज़ में ड्रा कर सकते हैं। लेकिन यह उबाऊ है! इस ट्यूटोरियल में, आप सीखेंगे कि गति में अपने पात्रों को ड्रा कैसे करें।\nबाइनरी विकल्पों के लिए रणनीति वर्ष के 2021 नए जून 18, 2020\nस्वचालित व्यापार अगस्त 12, 2017\nबाइनरी विकल्पों के लिए एक जीत-जीत रणनीति जुलाई 22, 2020\nबाइनरी विकल्पों का तकनीकी विश्लेषण: विश्लेषण के प्रकार मार्च 8, 2020\nक्या आपको कई दलालों का उपयोग करना चाहिए अप्रैल 21, 2020


बिहार में अगले 12 घण्टा तक मौषम विभाग के द्वारा जारी किया गया अलर्ट, 12 घण्टा के बाद भी अगले 24 घण्टा तक बारिश का सिलसिला रहेगा जारी\nHomesitamarhiबिहार में अगले 12 घण्टा तक मौषम विभाग के द्वारा जारी किया गया अलर्ट, 12 घण्टा के बाद भी अगले 24 घण्टा तक बारिश का सिलसिला रहेगा जारी\nचक्रवाती तूफान यास का असर बंगाल, ओडिशा से लेकर अब बिहार समेत देश के कई इलाकों में दिख रहा है। यास तूफान की वजह से मौसम ने ऐसी करवट ली है कि बंगाल से लेकर बिहार पानी-पानी हो गया है। बंगाल और ओडिसा में तबाही मचाने के बाद अब बिहार में यास अपना विकराल रूप दिखा रहा है। बिहार, झारखंड से लेकर पश्चिम बंगाल और यूपी तक के ज्यादातर इलाकों में लगातार बारिश हो रही है। तेज हवाओं के साथ भारी बारिश हो रही है और ऐसा लग रहा है कि अभी सावन-भादो का महीना हो। यास की वजह से जन-जीवन भी पूरी तरह से अस्त-व्यस्त हो चुका है और उत्तर बिहार के ज्यादातर इलाकों में बिजली गुल है। अगले 12 घण्टा तक मौषम विभाग के द्वारा जारी किया गया अलर्ट, 12 घण्टा के बाद भी अगले 24 घण्टा तक बारिश का सिलसिला रहेगा जारी.\nभारी से अत्यंत भारी बारिश- पश्चिमी चंपारण, पूर्वी चंपारण, सिवान, सारण, गोपालगंज, सुपौल, अररिया, किशनगंज, मधेपुरा, सहरसा व पूर्णिया.\nभारी बारिश- सीतामढ़ी, मधुबनी, मुज़्ज़फ़रपुर, दरभंगा, वैशाली, शिवहर, समस्तीपुर, बक्सर, भोजपुर, रोहतास, भोजपुर, भबुआ, औरंगाबाद व जहानाबाद, पटना, गया, नालन्दा, शेखपुरा, नवादा, बेगूसराय व लखीसराय.